Agurtzane Intxaurraga: 'Kabaretaren bidez kritika soziala egin dogu' - bizkaie.biz\nAgurtzane Intxaurraga: 'Kabaretaren bidez kritika soziala egin dogu'\nAinhoa Lores\t2018-02-05 08:00 Barriketan\nTxarriboda antzerki obrako zuzendaria.\nEzohikoa da euskal eszenan kabareta ardatz dauen ikuskizun bat ikustea. Egoera horri bueltea emon deutsie Hika Teatrokoek eta Agurtzane Intxaurraga ekipoaren gidari dala, Txarriboda obrea sortu dabe.\nEuskal kantutegia arakatu, ikuskizunerako abestirik egokienak hartu eta euren letrea moldatu dabe obrarako berenberegi. Oholtza ganean, beraz, txarribodearen antz handiagoa dauen ezkontza bat irudikatuko dabe, gordintasun osoz, baina umoretik. Intxaurragak argibide gehiago emon deuskuz.\n1.- Oreretan eta Oñatin estreinau dozue obrea dagoeneko. Zelan joan da?\nOso ondo. Bai baten eta bai bestean publikoaren erantzuna harrigarria izan da benetan. Jentea gure jai horretan sartu zan hasieratik. Nire ustez, ikusleek asko eskertu eben ospakizun bat izatea. Danori gustetan jakuz ezkontzak eta jentea prest joaten da ondo pasetan.\nBeste alde batetik, ikuskizunak zuzeneko musikea dauka eta horrek asko erakarten dau, plus handi bat emoten deutso emonaldiari, ganera, umoreagaz jokatzen dogu. Publikoa eten barik izaten dogu presente, geure ikuskizunaren parte izango balitz moduan. Hasierako partean, personaien aurkezpena egiten dogu eta momentu horretatik jentea barrezka ikusi genduan.\n2.- Eta zelakoak dira personaia horreek?\nAlde batetik, ezkontzako personaiak dagoz, senar-emaztea, aitabitxia… Danetara, sei aktore dagoz oholtza ganean eta bakotxa hainbat personaiaren azalean jarten da. Horreetako batzuk konbidaduak dira: Argentinatik etorritako izekoa eta osabea adibidez, edo Galiziako Tia Marisa, Iparraldeko nobioaren laguna… Ezkontza horretan jatorri askotako jentea sartzen saiatu gara. Personaia horreek guztiek, nire ustez, sekulako kolorea emon deutsie obreari. Ganera, hainbat euskalkitan lan egiteko aukerea emon deusku. Argentinako familiaren kasuan, halandabe, gaztelaniaz egingo dabe berba, holan jokatu dogulako, hau da, kanpotik datozenek euren hizkuntzan egiten dabe eta hemengoek bakotxa bere euskalkian eta horrek be ikuskizunari aberastasuna emon deutso.\n3.- Ezkontza bera da tramea?\nBai, baina ez bakarra. Ezkontza horretako senar-emazteei jazoten jakena konteteaz gan, ospakizun horren bitartean, sukaldean jazoten dana be ikusi leiteke. Zerbitzari talde bat dogu eta horreen tramea be jorratzen dogu. Hor be jente oso desbardinagaz jokatzen dogu, bata mertxera deitzen doguna da, ijitoa, Euskal Herrira etorritako jornalari andaluziarra, lekeitiar bat… Kolore askotako personaiak doguz.\n4.- Hainbeste personaiagaz, zelan moldatu zarie elementu eszenografikoei jagokenean?\nJantzitegi eta eszenografia oso praktikoagaz egin dogu lan, aldaketa azkarrak onartzen dituana. Ganera, obreak ezkontza aretotik sukaldera eta alderantziz egiten dau salto, hori gure beste erronka bat izan da.\n4.- Zelan izan zan Txarriboda sortzeko idea?\nAtzera egin beharko neuke azaltzeko, izan be, orain dala zortzi urte ikastaro bat egin neban Bilbon, Andres Lima zuzendariagaz eta bertan, Beltolt Brecht-en Burges txikien ezkontza antzezlana landu genduan. Momentu horretan, Limak berak animau ninduan horren harira zeozer sortzeko. Hasiera baten, idea ha kaxoi baten sartuta geratu zan, baina orain dala urte bi inprobisazinoa lantzen hasi nintzan barriro Malas Compañias zirku taldeagaz. Kasu honetan ez egoan testurik zirkua dalako eta orduan, hasierako idea horri bueltak emoten hasi nintzan barriro. Borobil Teatrokoek eta Hikakook ikastaro bat atondu genduan Santiago Sanchezegaz batera eta horren ostean etorri zan inprobisazinotik abiatuta, erronka horri heltzeko ordua.\nEzkontzearen gaia atxakia polita izan eitekela pentsau neban eta horrek lan egiteko moduari berezitasun bat ekarri deutso, izan be, kasting-a oso zehatza izan behar zan. Ezhoiko ezkontza behar gennduan, narrazino basati bategaz eta horretarako kabareta oso aproposa begitandu jatan. Kabaretak filtroak emozinorik barik kontetako aukerea emoten deutsu, gordintasunetik, musikeagaz, umoreagaz… Hizkuntza propioa daukan estilo bat da.\n5.- Inprobisazinoa aitatu dozu, baina oholtza ganean horretarako lekurik ba al dago?\nOso gitxi. Momentu honetan, mobimentu bakotxa oso neurtuta dago, baina denpora guztian inprobisetan gabizela emon behar dau, ezkontzea une horretan jazoten dabilelako. Halandabe, publikoan dagozanak konbidaduak dira eta horreegaz bai badago bat-batekotasunerako aukerea.\n6.- Sortze prozesuan izan da orduan aktoreen inprobisazino lanarena...\nHori da, orain dana dago neurtuta eta holan egon behar dau, bestela ezingo geunke aldaketarik egin.\n7.- Zelakoa izan da aktore taldeagaz lan egitea?\nOna eta oso intensoa, batez be niretzako, istorioa eta testua aldi berean sortu behar izan dodazalako. Berez argumentua izan zeinke, baina alkarrizketarik ez eta horri gero berbak jarri behar jakoz. Biak aldi berean egin behar diranean zoramena izaten da.\nHolako prozesu batek urtebeteko lana behar dauela argi daukat eta guk hamar aste izan doguz obrea atontzeko. Su txikian kozinau beharrean, lapiko azkar baten egin dogula begitantzen jat. Halandabe, momentuz suberte handia izan dogu egin doguzan emonaldi bietan, oso arrakastatsuak izan dira.\nTaldeagaz primeran ibili naz eta eurek be sekulako ekipo ona sortu dabe, agertokian disfrutetan dabizela igarten da. Barre asko egiten gabiz, aktore honeek inprobisetako etenik bako jokerea dabelako. Hori bai, momentu batzuetan amildegiaren ertzean sentidu dot neure burua: atera behar dot, denporea aurrera doa eta oraindik ez daukat gauzatuta… Baina azkenean heldu gara eta ondo heldu ganera.\n8.- Aspaldiko kantu euskaldunak eta oraingoak entzun leitekez ikuskizunean. Zelan aukeratu dozuez?\nHemengo kantuak dira, bai, eta nire ustez, gure kabaret honi nortasuna emon deutson benetako asmakizuna izan da, bertako kantutegitik sortutako kantuak dira, baina letrak moldatu doguz gurera ekarteko. Jenteak oso gurea zala sentidu ebala begitantzen jat. Batzuk agian txarriboda berbea ez eben ezagutuko eta gure kabaretagaz ezagutu dabe. Azken baten baserrialdeko berbea, baserrietan egiten dalako, baina ezkontzea eta txarribodearen artekoak joko handia emon deutso obreari.\nKantutegia aukeratzerako orduan, Miren Gojenola izan dot laguntzen. Istorioa aldez aurretik zelan amaitu behar eban ez genkianez, aukeraketa hori entseguetan egiten joan gara. Argi neban bakarra zan Anteronen melodia hasieran sartu behar genduala. Bestalde, abestien egileakaz berba egin behar izan dogu, euren piezak erabili ahal izateko.\nKantuetako bat Patxi Gonzalezek sortu dau eta Iñaki Maruri beste alde batetik, aktore lanak egiteaz gan, zuzenean ikusiko dogu agertokian musikea joten. Berak egin ditu egokitzapenak pianoagaz joteko. Uste dot oso talde sendoa dagoala eszenatokian.\n9.- Honeekaz batera, Onintza Enbeitak kantuen berbak berridatzi ditu, ezta?\nHori da, bai. Sekulako kutsua emon deutso kabaret honi. Istorioak aurrera egiteko erabilten doguz kantuak, baina baita kabaretak dauen kritika soziala egiteko be eta guk kantuen bidez egin nahi izan dogu hori, horregaitik oso letra gordinak dira, hor dago gure benetako txarribodea.\nEzkontzea dan hori txarriboda bihurtu dogu kantuen bidez, aukerea emoten deuskulako hausnarketea egiteko, gauzak gordin kontetako. Kantu bik bakarrik ditue euren benetako letrak: Anariren Naufragoak eta Afuren Banoa. Alde horretatik oso gustura geratu gara, Onintzak, ganera, oso ondo dakielako zer dan txarriboda bat eta oso ondo ulertu dogu alkar.\n10.- Gai gordinak, baina tonu umoretsuan…\nBai, eta holan izan behar dau ganera. Edozelan be, momentu gogorrak be badira obran, izan be, egundoko ezkontzea izan behar dana, pixkanaka hausten joango da eta hori gertatzen dan neurrian, personaiak be sufriduten hasten dira, baina ikuskizunean zehar ez da tonu umoretsu hori galtzen.\nBestalde, txarriboda berbea oso gordina da ezagutzen edo bizi izan ez dauen batentzatt. Berez txarri hilketearen inguruan egiten dan bazkaria da. Esangura horretan da gordina eta euskereak berenberegi horreratarako daukan berbea da, ezkontzeari lotua.\n11.- Hortaz, izenburu aproposa aukeratu dozue hori dana islatzeko.\nGoiz bateko inspirazinoa izan zan. Izenburuagaz bueltaka genbizan: La boda, ezkontzea… Bat batean, Patxi Gonzalezek guk txarribodea dogu! esan eban. Une horretantxe ez genduen dudarik izan, horixe zan gure kabaretak behar eban izenburua.\n12.- Kabareta aukeratu dozue istorioa kontetako. Euskal Herrian ez da bape ohikoa...\nHolan da bai. Euskerazko oso erreferentzia gitxi doguz honen inguruan eta ez dot guzurrik esango, hasiera baten niri be irudimena horretara joan jatan, baina kabareta euskeraz egiteko asmoa izan arren, ikuskizunak beste zeozer behar ebala uste neban, horretan be estereotipo ez bihurtzeko. Horretara heltzeko formula bi nabarmendu dirala esango neuke: alde batetik, gure kantutegitik edatea eta bestetik txarriboda berbeak emon deuskun geurekotasun hori. Elementu horreek biek euskal kutsuagaz jantzi dabe obrea. Baina horrek ez dau esan nahi hemendik kanpo funtzionauko ez dauenik, egin dogun produktua ez da guretzat bakarrik izango, mundu guztiak ikustekoa baino, baina bere nortasunagaz.\n13.- Gaztelaniaz aurkezteko asmoa be badozue, ezta?\nBai, Donostiako Dferian erderaz estreinauko dogu. Oraintxe justu itzulpena egiten nabil. Kasu honetan, Txarriboda izenburua erderazko bersinora ekartea izan da zailtasunik handiena. Azkenean El Bodorrio deitzea erabagi dogu. Izen horrek be dekadentzia dakarrelako eta kabareta hori be badalako. Bestalde, euskerazko bersinoko kantuak erabiliko doguz, baina gaztelaniara ekarrita.\n14.- Hurrengo emonkizunak non izango dozuez?\nHilaren 16an, Beasainen izango gara, 23an, Gernikan eta 27an, Eibarren, besteak beste.\n1. Agurtzane Intxaurraga | Ikusi handiago | Argazki originala


kritiken hemeroteka » Bidearen erdian, bide berri bat\n« Notarioak jasoko ez lukeena | Eremu ilunak »\nPoesia kaiera / Carlos Drummond de Andrade (Koldo Izagirre) / Susa, 2014\nMunduko Poesia Kaierak, iragan urtean Susa argitaletxeak abian jarritako bildumak, dohaintza eskertu ezina egin digu bosgarren entregan, Koldo Izagirreren itzulpen ezin poetikoago baten eskutik: antzinako poesia zaharkituaren harriak erauzi nahian, modernismoren “bidearen erdian” bide berri bat eraiki zuen Carlos Drummond de Andrade poeta brasildarraren (1902-1987) unibertso poetikoa euskaraz ematea, hain zuzen ere.\nMinas Gerais estatuko Iratiban familia aberats batean jaiotako poetak, Farmazia ikasketak egin ondoren, funtzionario lanetan eman zuen ia bizitza osoa. Poesia brasildar garaikidearen “sortze-agiria” idatzi zuen 1928ko uztailean Revista de Antropofagia aldizkariaren 3. zenbakian No meio do camino (Bidearen erdian) poema argitaratzean. “Ez zait inoiz atzenduko gertatu hori / betazal nekatuon bizitzan. / Ez zait inoiz atzenduko bidearen erdian / harria / harria bidearen erdian / bidearen erdian harria”. Orduan ez zuen mespretxuzko hitzik jaso, ezta larregizko laudoriorik ere, modernismoaren eta aurreko poesia tradizionalaren gaineko eztabaida sutsuenak igaroak baitziren harrezkero, baina dudarik ez dago bide berri bati ekin ziola, poeta iraultzaile, mistiko, politiko eta ironikoaren ezaugarri guztiak dituen Drummond de Andradek.\nBere poesia modernistatzat jo izan den arren, bigarren belaunaldi berantiar batean kokatua nonbait, modernismoa gainditu eta poeta fundatzaile oparoa dugu Drummond, inongo zalantzarik gabe. Argitalpen honetan, esaterako, argiro agertzen du gaien zein formaren aldetik aniztasun ikaragarria. Hala nola, erritmo jakin bati jarraiki eta formak errepikatuz aipatu Bidearen erdian poema edo Manuel Bandeira poetari eskainitako Literatur poetika poema ironikoa, edo Bonba poemarik modernistena eta errepikakorrena. Gondim de Fonseca arerio poetikoak Drummondi leporatzen zizkion “akatsen” artean, errimaren falta eta papagai baten antzera gauzak errepikatzeko joera zeuden. Poesia politikoenak ere, edo sozialenak, badu pisurik apetazko antologia poetiko honetan. Gogoangarriak dira, esaterako, prosa-poetiko narratibo eta aldi berean esperimental baten jabe, Brasilgo Aratusteei (Festa II) edo Mexikon jokatutako Munduko Kopari (1970), jokatu den mitikoena ezbairik gabe, eskainitako poemak. Vinicius de Moraes musikari eta kantari handiaren itzalak ere aurkitu ditzake zenbait bertsotan irakurleak. Ez da erraza poema batean, demagogia populistan erori gabe esan nahi da, Tostao, Rivelino, Jair edo Pele protagonista dituen poesia gorenena ehuntzea. Drummonden bihotzean, Mexiko idealizatu hartako zelai erreetan futbolaz gaindiko beste zerbait zegoen jokoan. Eta beste zerbait horretaz ari da poesia, kanonizazio guztien gainetik, ezertaz ari bada. “Botek birrindutako Jaliscoko estadioa, / belar nekatua, / bola burlatu eta burlosoa naiz. / Ikusten? Ez naiz ikusle. Jokatzen ari naiz”. Carlos Drummond de Andraderen poesiari esker, ez gara gehiago irakurle soilak, poetak gara une batez, edo poesiak dirauen bitartean bederen.


Bernard Marie - Wikipedia, entziklopedia askea.\nBernard Marie (Tolosa, Okzitania, 1918ko ekainaren 17a - Neuilly-sur-Seine, 2015eko otsailaren 10a) Okzitanian jaiotako politikari eta errugbi arbitroa izan zen. Bere bizitza publikoaren zatirik garrantzitsuena Biarritzen kokatu da.\n1978ko apirilaren 3a - 1981eko maiatzaren 22a - Jean-Pierre Destrade →\nBarrutia: Pyrénées-Atlantiques' 4th constituency\n1977ko martxoaren 20a - 1989ko martxoaren 19a\n← Henri Grenet\nTolosa Okzitania, 1918ko ekainaren 17a\nNeuilly-sur-Seine, 2015eko otsailaren 10a (96 urte) (96 urte)\npolitikaria, rugby union match official eta French Resistance fighter\nHiri lapurtar honetako auzapeza izateaz gain diputatua ere izan zen eta Michèle Alliot-Marieren aita da. Kirol arloan Bost Nazioen Txapelketako partida batean epaile lanak egin zituen frantses estatuko lehena izan zen.\n1 Errugbi arbitroa\n1.1 Ospea eman zion partida\n1.2 Aritutako beste partida batzuk\n1.2.1 Nazioarteko partidak\n1.2.2 Frantziako errugbi txapelketa\n1.2.3 Yves du Manoir errugbi txapelketa\n2.2 Biarrizko auzapeza\nColombeseko Estadio Olinpikoa\nOspea eman zion partidaAldatu\n1965eko martxoaren 27an Bost Nazioen Txapelketan Frantziako errugbi selekzioak eta Galesekoak partida zuten Colombesen (Senako Gainak).\nEmaitza 22-13 frantsesen aldekoa izan bazen ere, partidan beste berri bat eman zen. Ron Gilliland arbitro irlandarra ordezkatzeko beharra egon zen; sei minutuko eztabaida baten ostean Bernard Marie partidako "touche" epaileetako batek hartu zuen ardura hori. Zoritxarraren laguntzaz izanik ere, lehen aldia zen frantses estatuko batek txapelketa honetako arbitro lanak betetzen zituena. Epaile laguntzaile gisa 1958tik aritua zen.\nMariek aukera berri bat 1966an izan bazuen ere, urte luzeak pasako dira frantses estatuko beste arbitro batek txapelketako partida batean epaile lanak egin baino lehen.\nAritutako beste partida batzukAldatu\n1960ko apirilaren 10: Ekialdeko Alemania 5 - Italia 11 (Hannover).\n1960ko uztailaren 23: Argentina 3 - Frantzia 37 ("Ferrocarril Oeste", Buenos Aires).\n1960ko abuztuaren 17: Argentina 6 - Frantzia 29 ("Ferrocarril Oeste", Buenos Aires).\n1964: Gales - Fiji (Caerdydd, IRBko txapelketa).\n1964ko maiatzaren 20: Txekoslovakia 3 - Errumania 14 (Budyšin).\n1966ko otsailaren 12: Ingalaterra 6 - Irlanda 6 (Twickenham, Londres) (Bost Nazioen Txapelketa).\nFrantziako errugbi txapelketaAldatu\n1961eko maiatzaren 28ko finala: Besièrs - Akize.\n1965eko maiatzaren 23ko finala: Agen - Briva.\nYves du Manoir errugbi txapelketaAldatu\n1959ko ekainaren 6ko finala: Akize - Paue.\n1963ko ekainaren 8ko finala: Agen - Briva.\n1967ko ekainaren 4ko finala: Lurda - Narbona.\nErrugbi munduak eman zion ospeak bultzatuta politika arlora pasatu zen eta denbora luzez Lapurdiko erreferente handienetakoa izan zen; askoz ere urrunago heldu den Michèleren kargu publikoekiko grina ulertzeko ezinbesteko faktorea izan dela ahaztu gabe.\n1967 eta 1981 artean Pirinio Atlantikoetako 4. barrutia ordezkatu zuen Parlamentuan.\nKargu hau okupatzen bere aurrean Henri Grenet eta bere ostean Jean-Pierre Destrade egon ziren.\n1977 eta 1991 artean hiri lapurtarreko auzapeza izan zen, orohar RPR eta UDFren laguntzaz; 1989tik Michèle alaba izan zuen kontseilari.\nAldiz, 1991n aurretik gobernu-taldekide zituen batzuek osatutako zerrendak Didier Borotrari eman zioten alkatetza. Gertaerak bere garrantzia du, Marietar eta Borotratarren artean Biarritz mailan zegoen ika-mika Ipar Euskal Herriko "zentro-eskuin" deritzon eremu politikoan zegoen banaketa islatzera pasatu baitzen.\nOrduan Errepublikako presidentea zen Jacques Chiracek Ohorezko Legioaren "Ofizial Handia" intsignia eman zion.\n↑ Paris ondoko herri honetako Stade Olympique Yves-du-Manoir Frantziako kirolaren gune gakoetakoa da; 1924ko Udako Olinpiar Jokoak, 1938ko Munduko Futbol Txapelketako finala eta errugbi nahiz futboleko selekzioetako hainbat partida hartu ditu.\n↑ Hala ere, txapelketa Galesek irabazi zuen eta hau izan zen galdu zuen partida bakarra.\n↑ Erreferentzia partidari; beste epaile laguntzailea galestarra zen.\n↑ Borotraren garaipenaren berri L'Humanité-n.\n↑ Mariek RPR ordezkatu zuen eta zurrumurru zabal baten arabera alkatetza alabari uzteko asmoa zuen; Borotraren zerrendak UDF-CDS etiketa erabili zuen eta PS zein Jakes Abeberri buru zuen abertzaleen zerrendaren laguntza izan zuen.\n(Frantsesez) Biarrizko zerrenda abertzaleen historia.\nAzken aldaketa 2 azaroa 2019(e)an, 11:47(e)tan


6. Idolatria bakarra edukiko duzu baimendua: modernolatria, berritasunar...\n'Ez dut idoloetan sinesten'. Egilea(k) MITXELENA, Eñaut. Aizu!, AEK (Euskaraz Koop.) 2015 (1)\nIdolatria ez duzu gustuko; zu, ordea, idoloa zara hemen.\nBerdintasuna kirolean: Sakoneko aldaketarik ezean, pauso bi aurrera eta bat atzera. Egilea(k) TORNER, Jon. Argia, Komunikazio Biziagoa, S.A.L 2015 (1)\n...az, neosexismoaren azaleratzeaz, 'sexu ederraren' idolatriara itzultzeaz, eta atzeraldi hori kirol jardueran agertzeko mo...\nDirua gurtzea gaitzetsi du Aita Santuak Parisen emandako mezan. Egilea(k) ERREDAKZIOA. , Euskal Irrati Telebista 2008 (1)\n"San Pablok gutizia aseezina idolatria dela azaltzen du eta diruaren maitasuna gaitz guztien iturr...\nErrua eta maitasuna. Egilea(k) ZAPIAIN AGIRRE, Markos. , ELKAR 2015 (1)\n...>eta damua; etorkizunean, aldiz, xede hipotetikoen idolatria (izan dadin abertzale, kristau edo iraultzaile kataklismati...\nFilm kritika Arterik gabeko errukia. Egilea(k) AGOTE LOS SANTOS, Gontzal. Berria, Euskal Editorea SM 2009 (1)\n...>osoa -pertsonaia desagerrarazten duen tartea kenduta- idolatria erakustaldi bat da. Kamerak angelu guztietatik erretratatuk...\nGabonen oihartzuna. Egilea(k) BARAIAZARRA TXERTUDI, Luis. Karmel, Karmel Argitaletxea 2016 (1)\n...diz ikusi zuen germaniarrak beren antzinako idolatriara itzuli zirela eta neguko solstizioa ospatzeko prestatzen ar...\n...tiko batzuen edo jende basatien ohitura anker eta idolatriaren kontaketa apaintsurik gabe, horrelako asko sartzen baitute ...\nJorge Oteizaren Quousque Tandem; irakurketa berriak. Egilea(k) ECHEVERRIA PLAZAOLA, Jon; BÁEZ GALLO, Kontxi. Uztaro, Udako Euskal Unibertsitatea 2008 (3)\n...to objetivado. La función específica del arte no es la idolatría, sino desobjetivar, desentrañar el mito y dar expresión plá...\n...erritu ordez fosil bihurtzen dira, eta artea idolatria bihurtzen da Oteizaren ustez. Artearen hizkuntza berritzeak...\n...lortu ondoren arte hori garatzen jarraitzea idolatrian erortzea zela? Nola segi artelanak egiten, segituan beraien...\nJoxe Arregik bizitza erlijiosoa uztea erabaki du. Egilea(k) ERREDAKZIOA. , Euskal Irrati Telebista 2010 (2)\n...ez, "adierazpen askatasuna murrizten duen doktrinaren idolatria antzeko bat dago Elizaren barnean".\n...in adierazi duenez, Elizaren baitan "doktrinaren idolatria moduko bat" dago, eta "horrek asko murrizten ditu adierazpe...\nJoxe Arregiren agiria, kargu uztea iragartzeko. Egilea(k) ERREDAKZIOA. , Euskal Irrati Telebista 2010 (1)\n...njelioaren aurkakoa den bozaturik gauzkan doktrinaren idolatria!\nKirol psikologia: Burua gorputzaren azeleragailu eta galga. Egilea(k) TORNER, Jon. Argia, Komunikazio Biziagoa, S.A.L 2012 (2)\n...giren ustez "mendia kutsatu egin da garaipenaren idolatriarekin". Berak dio "oreka" bilatu behar dela, nork bere printzipio...\nMaratila. Bikote aroa. Ehiza. Egilea(k) ZUBIRIA, Amaia. Berria, Euskal Editorea SM 2009 (1)\nEromena, erokeria, intuizioaren idolatria. Arrazoien itsukeria. Hausnarketa biharko. Haragiaren plaze...\nNola heldu naiz ni honaino. Egilea(k) MINER, Kattalin. , ELKAR 2017 (1)\n...ipulazio eta sedukzioaren bitartez, Jainkoaren santuak idolatria eta inmoralitate sexualetan bekatari bihurtzen zituela.\nPostmodernitatea erlijiosoa ote da? Jose Mariaa Mardonesen ikuspuntua. Egilea(k) URIARTE, Luzio. Jakin, Jakinkizunak S.L. 2013 (4)\n...>denean edo aski balioesten ez denean, idolatriaren arriskua agertzen da berriro. Planteamendu horretan arrisku...\n...ar da, zeren eta esaten den guztiak idolatrian jausteko arrisku nabaria baitu. Kontenplazioa, isiltasun ga...\n...ekin identifikatzea. Orduan, berriro ere, idolatriaren eremuan kokatuta gaude, nahiz eta, oraingo honetan, idolatr...\nStorniren suizidioa. Egilea(k) ESTANKONA, Igor. Argia, Komunikazio Biziagoa, S.A.L 2017 (1)\n...ua botata hil zen. Egin daiteke hortik idolatria bat, oharra eta guzti utzi zuen-eta. Edo lot daiteke Horaci...\nTolstoi. Egilea(k) ONANDIA GARATE, Mikel. Ortzadar, Editorial Iparraguirre, S.A. 2013 (2)\n...ta arteari buruz hausnartzera bultzatzen gaituela, " idolatriaz eta aurreiritziez aske" .\n«Ez dut zerbitzatuko». Egilea(k) EZKERRA, Estibalitz. Berria, Euskal Editorea SM 2017 (1)\n...ta porrot egin ostean--,aazkenhhamarkadetani idolatriarenmmailarahhelduddahharenllanarekikoiinteresa.HHorrek,bbaina,e...\n«Fundamentalismoa ari da nagusitzen Eliza Katolikoan». Joxe Arregi. Fraide frantziskotarra. Egilea(k) PERUARENA ANSA, Mikel. Berria, Euskal Editorea SM 2010 (1)\n...rrera sektarioak oso nabarmenak dira: dotrinaren idolatria, erakundearekiko menpekotasuna, moral zurrun eta estu batet...


2018/04/20 20:30 — Gasteiz, Principal Antzokia\nAnezka: Txokoetan dantzan\n2018/04/20 20:00 — Gasteiz, Principal Antzokia\nAnezka Arabako dantza garaikideko gazte-konpainia berria da. Parasite Kolektiboak eta baratza aretoak elkarlanean sortutako konpainia honen bidez Euskadi eta Nafarroako 18-25 urte bitarteko dantzariei kalitatezko enplegu bat eskeini zaie. Sei hilabetez gazte hauek arabar koreografoen zuzendarizapean lengoia eta ikuskizun ezberdinen sorkuntzen ari dira, dantza ezusteko lekuetara eramanez.\nKonpaniak Eusko Jaurlaritza kultura sailaren eta Arabako Foru Aldundiaren laguntza jaso du. Dantza Kobserbatorioa eta antzerki sarearen laguntzarekin batera.\nInterpreteak : Nuria Alaña, Andrea Loyola, Nekane Itoiz, Maddi Gaztelumendi eta Maddi Argibe


Iruñeak justizia eskatu du Ndiayerentzat komisarian hil zeneko laugarren urteurrenean\nElhadji Ndiaye 42 urteko senegaldarraren kasua argitzeko eskatu zuten atzo eguerdian hamarnaka lagunek Iruñeko Baluarte plazan.\nElhadji Ndiaye urriaren 25ean itzultzen da memoriara. Are gehiago, inoiz gertatu behar ez zenaren oroitzapen ezabaezinak egiten du: Espainiako polizia-etxean hil zen, indarkeriaz atxilotu eta ordubete baino gutxiagora, eta hainbat bertsio ditu.\nHaren heriotzaren laugarren urteurrenean, dozenaka lagunek elkarretaratzea egin zuten igande eguerdian Iruñeko Baluarte plazan, kasua argitzea eskatzeko; izan ere, Sos Arrazakeria, Africa United eta Flor de Africa taldeen arabera, galdera asko daude erantzuteko, eta beharrezkoa da prozesu judizial bat egitea Senegalgo gaztearen heriotzaren erantzuleak nortzuk izan ziren zehazteko.\n"Ndiaye duela lau urte hil zen, eta oraindik ez dute ezer egin zer gertatu zen ikertzeko. Gaindosiak jota hil zela esan zuten, baina autopsiak ezetz ondorioztatu zuen. Poliziak gertatutakoa ezkutatu nahi du, nahiago dutelako poliziaren ospea gizaki baten heriotza argitzea baino ", adierazi du Africa Unitedeko bozeramaileak.\n"Sin justicia no hay paz", "El racismo mata" edo "Justicia para Elhadji" izan ziren elkarretaratzean oihukatu zituzten leloetako batzuk; izan ere, parte hartzaileetako batzuek kamisetak eraman zituzten Ndiayeren argazkiarekin, eta poliziaren atxiloketa baten irudikapenarekin amaitu zen, ekainean AEBetan Floyden hilketarekin batera egin zen bezala.\nOrduan, Sortu eta Africa Unitedeko kideek ekitaldi bat egin zuten Arrotxapea auzo iruindarrean, duela lau urte Ndiaye atxilotu zuten lekuan, eta deitzaileek une batean moztu zuten errepidea belaunikatuta zeuden bitartean. Hala, dagoeneko ezagun bihurtu den keinu bat egin zuten, AEBetan beltzek pairatzen duten poliziaren indarkeria salatzeko.


Hamabost egunez luzatu dute Larramendiko plantarako alegazio epea - Bergara - Goiena.eus\nHamabost egunez luzatu dute Larramendiko plantarako alegazio epea\nJokin Bereziartua Lizarazu 2021-11-08 12:51\nAzaroaren 4ko elkarretaratzea, San Martin plazan.\nGaur argitaratutako buletin ofizialean zehazten denez, beste hamabost egunez luzatu dute Larramendiko plantarako proiektuaren alegazio-epea. Hala, San Juan, Basalgo eta Uberako bizilagunek, besteak beste, bi aste gehiago izango dituzte orain arte erregistratu duten alegazio eredua zabaltzeko. Bestalde, Udal Gobernuak bilera irekia deitu du azaroaren 10erako, Seminarixoan (18:00-19:30), plantaren prozeduraren inguruko azalpenak emateko.\nBehin alegazio epea irekita, eguazteneko bilera ireki horretan Bergarako Udal Gobernuak jarraitu beharreko prozeduraren gaineko argibideak emango ditu.\nAlegazio ereduan, sei eskaera\nBestalde, herritarren artean zabaltzen ari den alegazio eredua Eusko Jaurlaritzako Ingurumenaren Kalitatearen eta Ekonomia Zirkularraren zuzendari Javier Agirreri dago zuzenduta eta honako hauek dira sei eskaerak:\nLehenengoa.- Jarduera nagusia errausketa bidezko hondakinen tratamendu termikoa eta deuseztapena da, eta ez industriarako karga ez-organikoa (kaltzio karbonatoa) fabrikatzeko azpiproduktuen tratamendua. Sustatzaileek ekologiko gisa mozorrotu nahi dute ingurumenerako eta giza osasunerako kaltegarria den jarduera hori.\nBigarrena.- Aplikatu beharreko teknika erabilgarri onenek ez dute zerikusirik karearen fabrikazioarekin (kaltzio oxidoa), hondakinen errausketarekin baizik. Pirolisia hondakinen errausketaren aldaera bat da. Halaxe aitortzen du 2010/75/EB zuzentarauak, industriako emisioei buruzkoak.\nHirugarrena.- Benetan sustatzen denaren frogetako bat, instalazio horrek 16 metroko garaierako tximinia bat behar duela da, orduko 60.000 metro kubikoko ke-emaria atmosferara isurtzeko (100m x 60 m-ko futbol-zelai bat eta 10 m- ko garaiera). Kutsagarri arriskutsuak zabalduko ditu; besteak beste: metal astunak (merkurioa, 1 kg baino gehiago orduko, kadmioa), substantzia kartzinogenoak (dioxinak eta furanoak eta hidrokarburo aromatiko poliziklikoak), karbono dioxidoa bezalako berotegi-efektuko gasak, gas azidoak (352 g orduko eta fluorhidrikoa, 59 gramo orduko), konposatu organiko lurrunkorrak (587 g orduko), material partikulatua (300 g orduko) eta nitrogeno oxidoak (7 kg orduko). Horiek airearen kalitatea degradatuko dute ehunka km2 inguruko ingurunean. Udaletxeko plaza 1,3 km baino gutxiagora dago.\nLaugarrena.- Instalazioak urtean 100 milioi litro ur zikin baino gehiago isuriko ditu Deba ibaira lixibatutik eratorritako kutsagarriekin. Baita paper-fabriketako 110.000 tona lohien kondentsazioa eta errekuntza-gasen arazketa- tratamendutik datozen kutsatzaileak ere.\nBosgarrena.- Jarduketa hori ez da bateragarria Bergarako Hiri Antolamenduko Plan Orokorraren (2009) zehaztapenekin, hondakinak tratatzeko eta/edo ezabatzeko jarduera ez baita agertzen 15. artikuluan (lurzoruaren erabileren araubidea, J-1 atala) jasotako industria-jardueren artean. Era berean, Larramendi Industrialdearen 2007ko Plan Partzialaren Hirigintza Arauak ez lituzke beteko, baimendutako gehieneko altuera (12 metro) gainditzen duten nabeak proiektatzen baitira. Jarduketa hori ere ez dago jasota 2019an Debagoieneko Eremu Funtzionalerako onartutako Lurralde Antolamenduaren Gidalerroen Dokumentuan.\nSeigarrena.- Ingurumen-inpaktuaren azterketak ez du ebaluatzen hondakinak tratatu eta erraustean atmosferara injektatuko diren berotegi-efektuko gasen emisio handia, larrialdi klimatikoko egoera batean. 110.000 tona lohi eta 45.320 tona hondakin-paper, errausteak eta Euskadi osoko 7 paper-ore fabriketatik, 155.000 tona hondakin, kamioi bidez garraiatzeak (50 kamioi baino gehiago sartuko lirateke instalazio horietan egunean) urtean milaka tona gas isuriko lituzke, eta horrek eragin handia izango luke kliman.\nJokin Bereziartua Lizarazu 2021 aza 05 Bergara\nValogreene BC Paper enpresak Udalean eta Jaurlaritzan aurkeztu zituen proiektuak ezberdinak direla-eta, uztaileko hirigintza-baimena baliorik gabe ...


VADHOLMA Tiradera-altzaria, marroia/lizarra tinduarekin, 40x37x40 cm - IKEA\nVADHOLMA biltegiratze-soluzioekin sukaldea zure gustu eta beharretara molda dezakezu. Tiradera hauek arintasuna ematen diote soluzioari eta apartak dira mahai-tresnak, ezpain-zapiak eta kandela ordenak eta eskura izateko.\nMotelgailua duenez, tiradera leunki, emeki eta inongo zaratarik atera gabe ixten da.Tiraderak erabat ateragarriak direnez, edukia erraz ikusi eta har dezakezu.25 urteko bermea. Berme-liburuxkan aurkituko dituzu baldintza orokorrak.Horma mota bakoitzak burdinki mota bat behar du. Erabil itzazu zure hormarako egokienak diren burdinkiak (ez datoz barne).Bi armairuren artean edo armairu eta horma baten artean muntatu daiteke.Zuzenean muntatu daiteke horman.Diseinatzailea\nZabalera: 39 cmAltuera: 9 cmLuzera: 78 cmPisua: 15.50 kgPaketeak: 1\nMuntatzeko argibideakVADHOLMA Tiradera-altzaria503.743.32\nBeste dokumentu batzukVADHOLMA Tiradera-altzaria503.743.32\nTiradera-altzaria, marroia/lizarra tinduarekin40x37x40 cm


Demokrazia Faltsuaren aurrean, komunitate utopikoa - Galder Perez - Uriola.eus\nUda zen oraindik Ramon Barea eta 6. Pabilioko lagunekin ‘Fausto, ciudadano ejemplar’ izango zenaz berba egiteko bildu ginen lehen egunean. Iraileko egun eguzkitsu goxo horietakoa zen. Proposamen sinple bezain konplikatua egin zidaten: antzezlan bat muntatzea bertan, ondo legokeela XX. mendeko klasikoren bat, baina, tira, aukeratzeko libre. Deustuko erriberatik zazpi kaleetarako ibilalditxoa ordu pare luzean egin nuen, arratsalde eguzkitsu goxo horretaz errekaren ondoan gozatzen nuen bitartean buruari eraginez. Eta egun horretan ez, buelta asko eman eta gero etorri zen Fausto sortzearen ideia; Mikel Losada eta Lander Otaolarekin batera duela lau urte egin genuen saiakera hura berreskuratu eta gaur eguneratzearena, XVI. mendeko Marlowe-ren testua abiapuntu harturik.\nIraileko egun eguzkitsu horretan, ordea, argi neukan Patrol Destroyers-ekin lan egin nahi nuela, Dj Cremoso ezagutu bezain pronto sekulako konexio artistikoa eta humanoa izan baikenuen. Gauza bera gertatuko zen gero berak proposatuko zuen Endika Lahaine MC-arekin. Katea, haria, konexioa betetzen zihoan. Taula gainera ere bildu genituen Miriam K. Martxante eta Diego Perez, lanari arima, bihotza eta ardura jarriko ziotenak, sarea sendotuz, taldea babestuz. Anabasa zirudien hura amaraun eztitsua bihurtzen joan zen. Zigor Gorostiolaren argiak jarriko zion behar genuen beroa eta kolorea.\nEta, horrela, fabula batean bezala, uste dut asmatu genuela konexioekin, sareekin, artistiko zein humanoekin. Edozein sorkuntza lan egiteko, erraietatik ateratako izatea nahi badugu behintzat, ezinbestekoa baita zentzu eta modu guztietako konexio zintzo eta askea. Taldea osatzen duen oro libre eta parte sentitu behar da, elkarrekin arraun, bide berean hegan, helmugarantz batera ibili, baina horizontalki beti, bertikalki edonor erortzeko arriskua baitago beti. Horretarako ere, ezin leku egokiagorik, sortzaileek eta ikusleek kudeatutako espazio librea baino: arte eszenikoak biltzen dituen 6. Pabilioia.\nZerbait kontatzeko sekulako beharra genuen taldea osatzen dugu denek; Faustoren mitoa gaur egunera ekarriz (Faustok bere arima deabruari saldu beharrean, Demokraziari saltzen dio) eta modu horretan, nola bizi garen, itota non gauden, jendarte honetan nor eta zer garen irudikatu dugu. Bazirudien, bai, gure ideal edo ametsetan komunitate utopiko bat irudikatzen genuela. Baina azkenean, eta kasualitatez agian, horixe izan da sormenaren inguruan sortu duguna: komunitatea. Lengoaia artistiko ezberdinak biltzen dituen komunitatea, independentea, beti elkarrengandik eman eta jasotzeko prest dagoena. Hitza, musika, mugimendua eta irudiak libre nahastu dira komunitate honetan, sortzaile eta diziplina ezberdinen arteko muga guztiak hautsirik, espazio berrietara hegan eginez.\nEz gara nahi dugu munduan bizi, baina bizi garena da. Horri oihu egiteko, bertan itsu ez bizitzeko, sortu genuen ‘Fausto, ciudadano ejemplar’. Sormenak eman digu itxaropena, antzezlanean ikusten den bezala, itxuran aspaldi galduta genuen itxaropena. Sortu genuen komunitate artistiko eta kasual horren emaitza ikusteko aukera baduzue oraindik Deustuko 6. Pabilioan martxoaren 21, 22, 23, 28, 29 eta 30ean. Eta apirilean beste egun pare batean. Beharbada istorio ederrek behar duten bezala gainera, orduan bukatuko dugu, komunitate utopikoa bolada batez desegingo baita, unerik egokienean berriz bildu eta sormenari eragiteko.


Azarora arte luza dezake Eusko Legebiltzarrak estatus berria artikulatzeko epea\nAzarora arte luza dezake Eusko Legebiltzarrak estatus berria artikulatzeko epea, horretan dabiltzan adituek hala eskatuta. Hasiera batean, ekainean zen amaitzekoa autogobernu ponentzian adostutako oinarriak estatutu proiektu artikulatu bihurtzeko epea. Legebiltzarrean ordezkaritza duten alderdiek izendatutako aditu talde bat ari da lan horretan, EAJ eta EH Bilduk ponentzia horertan lortutako akordioa oinarri hartuta.\nPentsiodunek azaroko "mobilizazio erraldoira" batzeko deia egin diete gizarteko hainbat sektoreri\nProtestak handiagotu nahi dituzte eta horretarako langile, ikasle eta gizarteko beste hainbat kolektiborekin elkartu nahi dira. 17 hilabete daramatzate jada Euskal Herriko herri eta hirietan instituzioek egin dizkieten promesak aldarrikatzen. Aurreko astean elkartu ziren EAE eta Nafarroako pentsiodunen ordezkariak. Han ateratako ondorio bat azaldu dute gaur. Aberastasunaren %13a pentsioetara bideratuz gero, eskatzen duten gutxiengoa beteko litzatekeela, hain zuzen ere. Eskaera hauek Madrilera eramatea aurreikusten dute datorren udazkenean. Salatu dute 225.000 pertsona daudela EAEn eta Nafarroan 825 eurotik beherako pentsioarekin. Eskatzen dituzten 1.080 euroetatik urrun dago oraindik. Hala, mobilizatzen jarraitzeko deia egin dute.\nIruñeko Udaltzaingoa ostiral gauean taberna baten itxieran jazotako gertakariak ikertuko ditu. Antza denez, hainbat pertsonak jabea jipoitu zuten tabernan sartuta. Iruñeko Udalak jakinarazi duenez argitze-agiria epaitegian aurkeztu du. EH Bilduk bere aldetik elkartasuna eta babesa adierazi dio tabernako jabeari.


Zuzendari gazteentzako film laburren lehiaketan parte hartzeko azken egunak – Irunero\nZuzendari gazteentzako film laburren lehiaketan parte hartzeko azken egunak\nPosted on 2021(e)ko azaroak 22 by Irunero\nPandemiaren ondorioz, Irungo Udaleko Gazteria Arloak partaidetza bidezko aurrekontuen esparruan prestatutako ekimen batzuk bertan behera geratu ziren. Bada, aste hauetan, biri helduko zaie: film laburren zuzendari gazteentzako sariketari eta zeinu hizkuntzaren inguruan sentsibilizatzeko hitzaldi eta tailerrei -gainera, ikastaroa emango da-.\nGazteriako ordezkari Santi Jiménezek nabarmendu duenez, oso garrantzitsua da proiektu horiei berriro heldu ahal izatea. “Ekimen hauek bere garaian aurrera eramatea gustatuko zitzaigukeen, baina, pandemiaren ondorioz, ezin izan genuen. Zorionez, berriro hel diezaiekegu, eta uste dugu bi proiektuak, zein bere berezitasunekin, oso interesgarriak gerta dakizkiekeela gure gazteei”.\nFilm laburren zuzendari gazteentzako sariketarako lanak aurkezteko epea azaroaren 15etik 26ra bitartekoa da. Sail ofiziala 18 urtetik 25 urtera bitarteko gazteentzat da, baina 12 urtetik 17 urtera bitarteko gazteek ere parte har dezakete sariketan; erakusketa sailean bakarrik, ordea. Parte hartzaile bakoitzak bi film bidali ahalko ditu gehienez, euskaraz zein gaztelaniaz, eta sail ofizialera aurkezten direnek 20 minutu iraun ahalko dute gehienez, eta erakusketa sailera aurkezten direnek, berriz, 10 minutu gehienez. Sail batean zein bestean, Gipuzkoan bizi diren gazteek parte hartu ahalko dute.\nSail ofizialeko film laburrik onenak 1.000 euroko saria irabaziko du, eta epaimahaiak beste lan baten aipamena egingo du: lan horrek 400 euro irabaziko ditu. Interesdunek gazteria@irun.org helbide elektronikoaren bitartez bidal ditzakete beren lanak, eta, informazio gehiago nahi badute, sariketaren oinarriak kontsultatu ditzakete, klikatu hemen; gazteria@irun.org helbidera idatzi; edo 943505404 eta 943505152 telefono zenbakietara deitu. Abenduaren 18an gaztelekuan egingo den ekitaldi batean, aurkeztutako lanak emango dira, eta sariak banatuko.\nGazteria Arloak iragarri duenez, zeinu hizkuntza darabilten gorren inguruan sentsibilizatzeko hamahiru hitzaldi eta tailer antolatu ditu haur eta nerabeentzat. Hamabi haurtxokoetan izango dira, erabiltzaileentzat, eta bestea, gaztelekuan.\nHelburu hauek ditu Arloak: haur, nerabe eta gazteak trebatzeko estrategiak jartzea martxan; haur, nerabe eta gazteak zeinu hizkuntzarekin harremanetan jartzea eta hura ikasten hastea, egiturazko sistema ulertzeko kontzeptuen bitartez; eta zeinu hizkuntza darabilten gorren berezko kultur ezaugarrien kontzientzia harraraztea.\nGainera, A1 eta A2 mailako ikastaro bat antolatu du, 2022ko urtarril-otsailean hasiko dena. Laster emango du informazio gehiago.\nPosted in LABURREANTagged Film laburrak, gazteak, Gazteartean, irun, irunero, zeinu hizkuntza, Zuzendaria


Otsaila baino lehen berritu behar da Taxi-Auzunea zerbitzua erabiltzeko txartela - Iurreta - Anboto.org\nOtsaila baino lehen berritu behar da Taxi-Auzunea zerbitzua erabiltzeko txartela\nAitziber Basauri 2019-01-07 15:38\nTaxi-Auzunea zerbitzuaren erabiltzaileek txartela berritu beharko dute urtarrilaren 31 baino lehen. Otsailaren 1etik aurrera zerbitzua erabili gura dutenek udalak emandako erabiltzaile txartel berria aurkeztu beharko dute\nTaxi-Auzunea zerbitzua 2009an jarri zuen martxan Iurretako Udalak hiriguneko zerbitzuak baserri inguruetara hurbiltzeko, eta ibilgailuaren "erabilera arrazionala" sustatzeko. Astelehenetik zapatura erabili daiteke: 07:30etik 20:00etara, astelehenetik barikura, eta, zapatuetan, 09:00etatik 14:00etara. Bidaiaren prezioa bi euro dira.\nTxartela berrizteko zerbitzuaren telefonora deitu behar dute erabiltzaileek, 688 618 690 telefonora. Urteak igaro ahala zerbitzua "sendotuz" joan dela dio Iñaki Totorikaguena alkateak. "Kasu askotan, auzokide askorentzat funtsezko garraioaren alternatiba bada da, ibilgailu partikularra ordezkatzen duena", gaineratu du. Abuztua kenduta, 2018an zehar 2.235 bidai egin ditu Taxi-Auzunea zerbitzuak; hilero 203 bidai, bataz bestea eginda.


Kontsumismoa aztergai - Elorrioko Txintxirri Ikastola\n» Kontsumismoa aztergai\nAgenda21 proiektuarekin lanean dihardu ikastolak eta gai desberdinak aztertuz, bizi kalitatea hobetzeko ekimenak proposatzea du helburu, hurrengo belaunaldietako biztanleen bizi kalitatea arriskuan jarri gabe noski.\nOraingo honetan lehen hezkuntzako hirugarren zikloko ikasleen txanda izan da eta kontsumismoa izan da landu duten gaia Emaus elkarteko kideen eskutik.\nEmaus elkartetik etorri den Irunek, lehenik eta behin, kontsumismoaren inguruko orientabideak eskaini dizkie, ikasleei, kontsumismoa zer den badakiten galdetuz eta gaiaren inguruan ikasleen aurrezagutzak plazaratuz.\nOndoren, lau talde eratu dira eta talde bakoitza, kontsumismoa oinarri izan duen istorioak eratzen jardun dira.\nAzken ekintza modura, ikastolatik kanpora irten gara eta elorriotarrei inkesta bat pasatzen jardun dira ikasleak. Inkestan ere, kontsumismoaren inguruko galderak egin dituzte. Horrez gain, publizitateak kontsumoan izan dezakeen eragin negatiboa aintzat harturik, herrian itsatsirik dauden kartelak behatzeko eskatu zaie.\nKontsumo arduratsua bultzatu beharra dugu! Kontsumo masiboek gure gizartean duten ondorio negatiboen inguruan, inplikazio eta jarrera kontzientea indartuz!\nAurrera ba! Pauso txikiek, aldaketa handiak eragin ditzakete eta!


Arretxinagako San Migel baseliza - Wikipedia, entziklopedia askea.\n(«Arretxinagako Mikel deunaren baseliza» orritik birbideratua)\nArretxinagako Mikel deunaren baseliza Markina-Xemeingo eta Bizkaiko eraikinik bitxiena da zalantzarik gabe. XVIII. mendean erortzear zegoen beste baten gainean eraiki zen baseliza da, jatorri ezezaguneko hiru harritzar handik osatzen zuten egitura estaltzeko. Harri horiek orekan daude bata bestearen ondoan, eta azpian zulo bat dago. Arrokek 40 milioi urte dute. Baselizaren lehenengo erreferentzia idatzia 1451koa da.\n43° 16′ 17″ N, 2° 29′ 42″ W / 43.271479°N,2.495115°W / 43.271479; -2.495115Koordenatuak: 43° 16′ 17″ N, 2° 29′ 42″ W / 43.271479°N,2.495115°W / 43.271479; -2.495115\nEliza barroko estilokoa da baina estilo horren ezaugarri gutxi erakusten. Arretxinagako San Migel baseliza, hexagono itxurako eraikina da. Baselizaren barnean, hiru harri erraldoi daude elkarren orekan. Tarteko zulo batean Mikel goiaingeruaren irudia dago.\nEraikina hexagono itxurakoa da. Hormak harri landu gbeaz egina dago; bakarrik egiturazko elementuak dira harri kareharrizko harlanduzko lanak. Eliza burutzen sei plaketako kupula bat dago; plak erdian biltzen dira landareez ornitutako giltzarri batez. Ganga sei zutarri kokatzen da. Kanpoan kanpai-horma txiki bat dago.\nBi izan dira harrien jatorriaren inguruko hipotesi nagusiak:\nMonumentu megalitikoa da.\nJatorri geologikoa du, izadiak horrela sortutakoa. Hori da gaur egun hipotesi zabalduena. Horren arabera, harri bitxi horien gainean eliza eraiki zen.\nBaselizaren historia nahiko iluna da. Badakigu 1734an eraikina egoera larrian zegoela. Orduan, arrokak babesteko, beste eliza eraikitzea erabaki zen. Arkitektoaren izena ez da ezagutzen. Lanak Joseph Lizardi gipuzkoarraren agindupean egin zen. Egungo eraikina 1741ean amaitu zen.\nZulo horren inguruan era guztietako sinesmenak eta sineskeriak zabaldu dira. Kondairaren arabera, neska edo mutil laguna bilatu nahi duenak hiru aldiz pasatu behar du bertatik. Beste batzuen arabera, haginetako mina pasatzeko harri horietako baten zati txiki bat sartu behar da ahoan.\nHarriek elizaren espazio nagusia hartzen dute.\nSan Rokeren irudia.\nHormako Andra Mariaren irudia.\nSan Migeleren irudia.\nArretxinagako San Migel baseliza Euskadi.net webgunean.\nUdalaren liburuxka informatiboa.\n(Gaztelaniaz) Bizkaiko Foru Aldundiaren informazioa.\n(Gaztelaniaz) Arretxinagari buruzko argazkiak Panoramio webgunean.\nMultimedia: Saint Michael Church, Arretxinaga\nAzken aldaketa 30 azaroa 2019(e)an, 20:49(e)tan


MªPUY ALBISTUR MENDIBURU, Juridikoa eta Kontratazioak – ANIMSA\nMªPUY ALBISTUR MENDIBURU, Juridikoa eta Kontratazioak\n– Profesionalki, nola eragin dio pandemiak zure lanaren garapenari?\nAldaketa kultural handia suposatu du niretzat. Duela hilabete batzuk ezagutzen ez nuen lan-molde batera egokitu behar izan dut. Beharbada, hasieran, ezagutza-faltagatik, une zailak pasa nituen, baina nire lankideei esker gainditu ahal izan nituen. Aldaketa nagusia komunikatzeko modua izan da: zehatza eta erraza izateko nola egin pentsatu behar nuen.\n– Eta nola bizi izan duzu pertsonalki?\nHasieran, ziurgabetasun handia nuen inguruan gertatzen ari zen guztiari buruz, nire lehen esperientzia “pandemikoa” baitzen. Denborak aurrera egin ahala, konturatu naiz inguruabarretara egokitu naizela lasaitasunetik, eta horrek oso laguntzen du egoera berriei aurre egiteko, nahiz eta baten batek aztarna handia utzi duen niregan.\nDenbora nuenez, primeran pasa dut nire zaletasunekin; egunerokoari aurre egiten lagundu didate, gainera. Orain, atzera begira jarri, eta zer gogorra izan den ikusten dut. Ez nago animikoki prestatuta banako konfinamendua errepikatzeko. Bizitza sentitzea eta gauza xumeez gozatzearen falta nuen.\n– Zer gordeko zenuke urte honetatik? Zer ondorio aterako zenuke?\nAitortu behar dut ikasi dudanak aberastu egin nauela maila profesionalean, eta, geroztik, erronka teknologiko berrietarako prestatuta sentitzen naiz.\nUne onen bat izan dut, baina, txarrak onak baino askoz gehiago izan direnez, 2020 isilean gorde, eta ahalik eta lasterrena ahaztu nahi dut.\nFenix hegaztiak bezala, itxaropenez eta ilusioz begiratzen diot etorkizunari, pandemia honek eragin digun hutsunetik ateratzeko.


ITURRALDE BASERRIA | sustraibarri\n2013an, familiaren lurrak eskuragarri genituela ikusirik eta aurretik, kontsumo eredu jasangarrien mugimenduarekiko sentsibilizazioak bultzatuta baserritik bizitzeko erabakia hartu genuen . Baratza ekologikoa aukeratu genuen oinarrizko jarduera ekonomiko bezala. Lan honek naturarekiko harremana eta belaunaldiz belaunaldiz jasotako jakituria berreskuratzea ahalbidetzen du. Eta horrek alaitzen gaitu eta pizten dizkigu guri bihotzak.\nGure eskuekin eta maitasunez ekoizten ditugun produktuak ingurugiroa errespetatuz lortzen ditugu, inguratzen gaituen natura eta biodibertsitatearekin orekan egotea baita gure helburuetariko bat. Bestalde, inguruko baserritarrekin eta kontsumitzaile arduratsuekin zuzenean eta sarean lan egitea ezinbestekoa deritzogu gure proiektuak gizartearekiko armonian bizi iraun dezan.\nGure proiektuaren garapenean, gure beste helburuetariko bat ahalik eta burujabeenak izatea da, hau da, haziak guk ateratzetik kalitate handiko frutuetaraino, prozesua gure ortuan gertatu dadila.\nItturralde baserriak bizirik dirauen landa eremuko zati garrantzitsu bat izatea nahi dugu eta horregatik ditugu guztiontzako ateak zabalik. Bertan, gaur egun ohikoa ez den bizitzeko beste eredu batzuk daudela ikusarazi nahi dugu, nahiz eta jarduera hauetan hainbat oztoporekin aurkitzen garen. Oztopoen artean honako hauek dira garrantzitsuenak: Jasangarritasun ekonomikoa, balorazio soziala, lurrak lortzeko zailtasuna eta administraziotik nekazari txiki edo familiarrekiko babes eza.\nItturralde baserriak eskaintzen du:\nBaserriaren jarduera guztietatik bisita eta azalpena\nMunduan nekazaritzak eta nekazariek bizi duen egoeraren deskribapena\nProduktuen salmentarako otarren eta azokaren ereduen garrantzia ezagutu\nItturraldeko produktuak dastatzeko aukera\nBaserriko espazio eta jarduera ezberdinen azalpena\nBaserriko jarduera ezberdinak burutu (hazitegian, frutarbolak, animaliak, landaketak, transformazioa, senda belarrak…)\nJardueraren filosofia eta baloreak ezagutu\nJardueraren oztopoak edo zailtasunak ezagutu\nEuzki okindegiko ogia edo pizzekin Itturraldeko produktuak dastatu


GUREAK Workability Internazionaleko kide bihurtu da. Lan babestuko enpresak eta desgaitasuna duten pertsonentzat lan aukerak sortzen dituzten enpresak biltzen dituen mundu mailako enpresarik handiena da.\nJon Ander Arzallus, GUREAKeko Berrikuntza Zuzendaria, Workability Internationaleko zuzendaritza batzordeko kide izendatu dute.\nElkarte honen parte izateak, bere antzeko enpresekin sareak sortzeko aukera ematen dio GUREAKi, horrela beste herrialdeetan gertatzen denaren berri izateko. Esperientziak eta praktika onak partekatzeko espazio honi esker, GUREAKek aukera izango du bertan aplika daitezken ideia berriak identifikatzeko.\nDuela urte batzuk, GUREAK Workability Internazionaleko kide izan zen EHLABEren (Euskal Herriko Lan Babestuaren Elkartearen) bitartez, baina orain bere kabuz bihurtu da kide.


Diru-laguntzak, biodibertsitateari buruzko ikerketa aplikatuen egitasmoak egiten dituzten irabazi-asmorik gabeko erakunde pribatuei - Ingurumen, Lurralde Plangintza eta Etxebizitza Saila - Eusko Jaurlaritza - Euskadi.eus\nIrabazi-asmorik gabeko erakunde pribatuei norgehiagokako prozeduraren bidez diru-laguntzak ematea arautzea: hain zuzen ere, 2010eko urtarrilaren 1etik 2010eko abenduaren 31ra bitartean Euskal Autonomia Erkidegoan biodibertsitatearen gaineko ikerketa aplikatuko azterketak eta lanak egiten dituzten erakundeei.\nAgindua 2010/05/12 (BOPV Zk. 0105/2010)\nOrden de 12 de mayo de 2010, de la Consejera de Medio Ambiente, Planificación Territorial, Agricultura y Pesca, por la que se regula la concesión de subvenciones a entidades privadas sin ánimo de lucro que realicen proyectos de investigación aplicada de la biodiversidad\nIrabazi-asmorik gabeko elkarte edo erakunde pribatua izan behar da, herri-administrazioa parte ez dela, eta elkarteak edo dena delakoak ingurumena, natura edo biodibertsitatea babestu edo ikertzeari lotutako helburua eduki behar du edo ingurumenarekin lotutako ekintzetan ibilbide egiaztagarria, eta bere jardun-eremuak Euskal Autonomia Erkidegoa izan behar du. Halaber, erakunde horiek dagokien erregistroan legez osatuta eta idatzita egon behar dute, gutxienez, urte bete lehenago agindu hau argitaratzen den eguna baino.\n• Irabazi asmorik gabeko beste elkarte eta erakunde batzuk ingurumenarekin zerikusia duten esperientzietan duten ibilbidea egiaztatzeko, eskabideko A Eranskineko A2 atala bete behar da: erakundeak garatutako edo garatzen ari diren ingurumen-ekintzen laburpena; dena dela, Sailak egoki irizten dizkion agiri osagarriak eskatu ahal izango dizkio eskabidea aurkeztu duen erakundeari.\n• Kideen artean boluntarioak dituzten irabazi asmorik gabeko erakunde pribatuek Boluntarioei buruzko ekainaren 25eko 17/1998 Legea bete beharko dute.\n• Erakunde onuradunak egunean egon beharko du zerga eta Gizarte Segurantzako betebeharretan.\n• Laguntzak eman eta, hala dagokionean, horiek ordaintzeko honako baldintza bete beharko da: Euskal Autonomia Erkidegoko Administrazio Orokorrak eta bere erakunde autonomoek ematen dituzten izaera bereko diru-laguntzen esparruan dirua itzultzeko edo zehapenen bat ezartzeko prozeduraren bat hasita eduki, eta oraindik tramiteak amaitu gabe baldin badaude, lehenik prozedura hori amaitu beharko da.\n• Deialdi honetan ezingo dira lehiatu, dagokion zehapenak ezarritako denboraldian, sexuagatiko diskriminazioan erortzeagatik zehapen administratibo edo penalen bat duten erakundeak, eta Emakume eta Gizonen Berdintasunerako legearen araberako debekuagatik zigortutakoak ere ez.\n• Ezingo dute parte hartu deialdi horretan ingurumen-legeria bete ez eta hutsegite larri eta oso larriengatik zigortuak izan diren erakundeek, neurri zuzentzaile egokiak gauzatu eta dagokion zigorra betetzen ez duten bitartean.\nDiru-laguntzaren zenbatekoa 6. artikuluan azaldutakoa kontuan izanik, onartutako aurrekontuaren %80 izango da eta proiektu bakoitzerako 25.000 €tako kopurua ezingo du gainditu.\nEskaeran aurkeztu beharreko dokumentazioa\nEskaeran aurkeztu beharreko dokumentazioa (Eskaera)\n1. Eskabidea egiteko inprimakia (1-A eranskina), behar bezala beteta. Proposatutako egitasmoa azaltzeko txostena paperean eta formatu digitalean aurkeztuko da (testu tratamendua).\n2. Eskabidea sinatu duenaren ordezkaritzaren ziurtagiria.\n3. Dagokion ogasunaren ziurtagiri eguneratua, zerga-betebeharrak bete dituela adieraziz eta Elkartea erroldatuta dagoen Balio Erantsiaren Gaineko Zergaren erregimena agertuz.\n4. Dagokion lurralde-diruzaintzaren ziurtagiri eguneratua, Gizarte Segurantzako betebeharrak bete dituela adieraziz.\n5. Identifikazio Fiskaleko Kodearen fotokopia.\n6. Erakundeak izena emanda duelako ziurtagiri eguneratua eta, izaera juridikoaren arabera, dagokion erregistroan jasotako estatutuen kopia.\n7. Erakunde eskatzailearen arduradunak luzatutako ziurtagiria, proiektu bererako eskatutako edo jasotako bestelako diru-laguntzei buruzkoa (A5 inprimakia).\n8. Kideen artean boluntarioak dituzten irabazi asmorik gabeko erakunde pribatuen kasuan, Boluntariotza Erakundeen Errolda Orokorrean izena emanda egotearen ziurtagiria, Boluntariotzako Erakundeen Errolda Orokorraren funtzionamendu-araudia onartu eta boluntariotzari buruzko zenbait alderdi arautzen dituen irailaren 1eko 169/2000 Dekretuan horren inguruan ezarritakoaren arabera.\n9. Erakunde eskatzailearen izaera juridikoa fundazioarena edo erabilera publikoko elkartearena bada, hurrenez hurren Babesletzan edo Elkarteen Erregistro Orokorrean aurkeztutako azken kontu-ematearen egiaztagiria\n2010/06/05 - 2010/07/05\nEgitura atal ebazlea: Gobierno Vasco; Medio Ambiente, Planificación Territorial, Agricultura y Pesca; Viceconsejería de Medio Ambiente.


BORROKAREN ONDAREA - Itzalpe\nBorrokan bizi gara langilegoa, burgesiak kateatuta nahi gaituen arren ez dugu amore ematen, mendez mende irauten duen zapaltzaile eta zapaldu dikotomian dihardugu.\nKlaseen arteko borroka honetan fase eta aldi ezberdinak identifikatu ditzakegu, horren adibide dugu EHan klase gatazkak hartu duen borroka forma; borroka armatua. Prozesu sozialista aurrera eramaten ari garen honetan etorkizuna dugu helburu baina, horretarako aurretiazko faseak kontuan hartu eta irakaspenak jasotzea beharrezkoa da. Ezin dugu ahaztu azken hamarkadetan militante politikook jasandako errepresioa; kartzelaratze amaigabeak, torturak, hilketak, dispertsioa… Burgesia estatuen bitartez zorrozten joan da borroka kideak deuseztatu ahal izateko tresna guztiak eta honen aurrean beharrezkoa da aipatu bezala oroitu eta pasatakotik ikastea. Gudariekiko maitasunak kaleak barnebiltzen jarraitu behar du.\nHorretaz gain, fase aldaketaren bidean gaur egun duintasunez jarraitzen duten militanteak kontuan edukitzea ezinbestekoa da. Presoak, iheslariak, deportatuak eta bidean eroriak, jorratzen ari garen bidearen oinordeko ditugu, bidearen oinarri sendo bat dira eta izaten jarraitzen dute, zeren eta, ezin dugu ahaztu 250 militantetik gora daudela gaur egun zuzenki zigortuak, espetxeratuak edota EHra ezin itzuliak.\nGuzti hau dela eta Itzalpeko txokoa aurrerantzean baliatu nahiko nuke, askatasuna eta bizia galdu duten horien bozgorailu izateko, pairatu dutena gizarteratzeko eta jazartzen gaituen sistema kapitalistaren tresnak argitara ateratzeko.\nBesterik gabe doala besarkada bero bat errepresaliatu politiko guztiei!\nEgun bereziak ditugu Euskal Herrian, klima aldaketaren aldeko aldarri populisten gainetik, iraultzaileon egutegian gorriz ezarritako eguna, gudarien omenezko eguna eta Tolosaren kasuan garrantzia berezia hartzen dute Irailaren 26ak eta 27ak. Gaurko egunez duela 20 urte hil zen Tolosako militante eta gudari Esteban Esteban Nieto, urteetan preso eta gaixo igaro ondoren, minbiziak jota. Bere borroka eredugarria izan zen, hilabetetako gose grebak aurrera eramanez eta kartzela sistemaren errejimen gogorrenak pairatzera iritsi zelarik. Urteak igaro zituen Espainiar penintsulaz kanpoko kartzeletan dispertsatuta eta amaigabeak izan ziren bere aurka bereziki hartutako zigor neurriak. Gaixo larria izanik, bere azken egunak kalean igarotzeko zuen determinazioak eta borrokaren ondorioz atera zuten kartzelatik, eta hilabete batzuk igaro ahal izan zituen burkideen eta familiaren ondoan.\nUrteurren lazgarri honetan argi daukagu omenaldirik onena borrokan jarraitzea dela\nAgur eta ohore, Esteban\nAgur eta ohore, Kroma\nKaxilda Gaztetxearen komunikatua EH Bilduk izan duen jarreraren inguruan\n33 urteko espetxe zigorra jaso dute Aitor Agirrebarrena eta Iñigo Guridik


Ogasuneko piratak Itzuli\nAutorea: Israel García, Araceli Caballero, Camina Íñigo, Clara de Madrid, Ignacio González- Garzón, Pilar Mulas, Anna Duch, Begoña Carmona y Sandra M. Tremoleda\nGaiak: Demokrazia eta parte hartzea\nGure eguneroko bizitzan hamaika ondasunez gozatzen gara baina, jakina, ez dira doakoak. Bizitzak ezinbestekoak dituen baliabide ugari horiek nork pagatzen ditu? Herritarrak, guk, zergen bitartez. Denok gara onuradun, baina ordainketak ez dira beti banatzen zuzen eta bidez.\nGlobal Express honetan zergasistemak nola funtzionatzen duen eta herritarren bizitzan nolako eragina duen azaldu nahi dugu.Proposamen didaktiko honetan agertzen diren jardueren ardatz teorikoa fiskalitatea da. Bestetik, lagungarriak izango dira funtsezko gaitasunak, osoko gaitasuna eta zeharkako elementuak ikasgelan lantzeko unean.\nEskolako baratzea, kanporaketez eta eskola-uzteaz bestelako aukera\nEsperientzia honen helburua ikasleak eskolatik kanporatzeen murriztea eta eskola bertan behera ez uztea izan denez, ikasleei beren jokaera hobetzen lagunduko zien aukera eskaini zaie. Horretarako, Alhaurín de la Torre (Malaga, Espainia) herriko Huerta Alta institutuko baratzean hainbat ikaskuntza...... [+]\nGure munduaren aldaketan aktiboki dihardugu\nSan Ignacio, El Negrito, Yoro-ko (Honduras) San Ignacio Zentro teknikoan garatutako esperientzia honetan jorratzen da Planetaren hondatze prozesuan gure esku hartzeak duen eragina. Gazteek eta komunitateek ingurugiroarekiko bestelako jarrera eta jokaerak har zitzaten xedez hainbat jarduera burutu...... [+]


Gizarte Zerbitzuak - Asteasu\nASTEASUKO UDALEKO GIZARTE ZERBITZUAK\nEtxez etxeko laguntza zerbitzuaren Erregelamendua [pdf]\nEtxez Etxeko Laguntza Zerbitzua laguntza eta prebentzio izaerako zerbitzua da, erabiltzaileari etxean geratzen laguntzekoa. Etxeko laguntza eta/edo laguntza pertsonala eskaintzen die, etxean bertan moldatzeko eta ingurune komunitarioan integratzeko, isolamendu egoerak saihestuz.\nEtxez etxeko laguntza zerbitzuaren prezioak [pdf]\nBaserriaren araudia [pdf]\nTutoretzapeko baserria Gizarte Zerbitzuen udal sareko ekipamendu bat da, jendearentzako bizileku izateko. Udaleko Gizarte Zerbitzuek ezarritako adinekoen bizi-kalitatea sustatzeko berariazko baliabidea da.\nTeleasistentziaren araudia [pdf]\nTelelaguntza-zerbitzuaren helburua da arriskua, babesgabetasuna, mendekotasuna edo desgaitasuna duten pertsonak etxean mantentzea, haien eskariari erantzunez eta haien autonomia eta segurtasuna indartuz. Izaera sozialeko zerbitzu teknikoa, erabiltzaileak larrialdiei aurre egiteko zerbitzuekin lotzen dituena, eta eremu horretan dauden baliabide komunitarioak mobilizatzen dituena.\nLarrialdietako apartamentuaren araudia [pdf]\nLarrialdietarako apartamentu izena du, larrialdi-egoeran dauden eta etxebizitza nahitaez utzi behar duten pertsonentzat delako (etxea erortzear dagoelako, bota egin dituztelako, suteagatik edo bizikidetza-arazoengatik). Beraz, egoera jakin baten ondorioz non bizi ez dutenei emango zaie lehentasuna.\n943 69 33 09\nAsteasuko Udaletxea, behe solairua\nLege Zaharren enparantza, z/g, 20159 Asteasu


Haur-kirurgiako lan solidarioa | OSI EZKERRALDEA ENKARTERRI CRUCES\nInicio Nabarmena Haur-kirurgiako lan solidarioa\nHaur-kirurgiako lan solidarioa\nHaur-kirurgiako osasun-profesionalek patologia ezberdinak zituzten bi neskatori eta mutiko bati ebakuntza egin diete uda honetan. Haurrak GKEen tutelapean iritsi ziren, eta harrera-familiek zaintzen dituzte.\nHori horrela, nesketako bat Tindufeko kanpamentuetatik iritsi zen, eta operatu gabeko ezpain eta ahosabaiko fisura aldebakar osoa zuen. Desgaituen eskola batean zegoen malformazio hori zuelako, buru-gaitasuna mugatzen ez badio ere. Lesioa erabat zuzendu da Kirurgia Pediatrikoko, Otorrinolaringologiako, Oftalmologiako eta Anestesiako zerbitzuen eta operazio-gela pediatrikoko langileen arteko elkarlanari esker.\nMutikoa, Down-en sindromeduna eta Tindufekoa ere, malformazio linfatiko zerbikal batekin etorri zen, haur-erradiologiako Gozalo doktorearen kolaborazioarekin esklerosatu dena.\nEta beste neskatoa, 16 urtekoa, Txernobyletik iritsi zen, malformazio linfatiko bat zuela. Oraindik osatzeko prozesuan dago, eta beharbada abenduan itzuliko da ziklo gehiago egiteko.\nNabarmendu beharra dago, gainera, 2001az geroztik zerbitzuak kirurgialari pediatrikoak prestatzeko lana egin duela Angolan –dagoeneko amaitu da–, eta Antiguako Ospitalearekin (Guatemala) ere harremana du taldeak, taldekideak hara joaten baitira ebakuntzak egitera. Horrez gain, Haur-kirurgiako pertsonal sanitarioak misioak egin ditu Gambian.\nNoticia anteriorOsasun saila eta Osakidetza Pazientearen Segurtasunaren II. Astea egiten ari dira, segurtasunaren kultura sustatzeko eta arlo horretan sentsibilizatzeko\nNoticia siguienteHezkuntza eta Osasun sailek aktiboki hartuko dute parte EiTB Maratoiaren 20. edizioan


Euskalmeten eguraldiaren iragarpena\nActualizado 2011/02/26 08:03:10 CET\nBILBO, 26 Feb. (EUROPA PRESS) -\nEuskalmet Meteorologiaren Euskal Agentziaren iragarpenaren arabera, gaur, egunak aurrera egin ahala, giroa kaskartuz joango da. Eguraldi politarekin hasiko dugu asteburua, ostarte zabalekin, baina eguerdirako ilunduz joango da.\nFronte bat gerturatuz doan heinean, hodei ilunak iristen joango zaizkigu eta arratsaldean euritara egingo du aroak, bereziki kantauri isurialdean. Araba hegoaldera eta Nafarroa barnealdera, hodeiak iritsiko badira ere, apenas euririk egingo duen. Egunaren bigarren partean, haizea ipar-mendebaldetik finkatu eta zakartuz joango da.\nGoizalde fresko baten ostean, 13-16 gradu artean mugituko dira termometroak eguerdi partean, baina arratsaldean giroa hoztuz joango da. Hiriburuetan, Bilbon 7 gradu espero dira gutxienez eta 16 gehienez; Iruñean 5 gutxienez eta 17 gehienez; Donostian 6 gutxienez eta 14 gehienez; Gasteizen 1 gutxienez eta 13 gehienez.\nItsasoan mendebal-osagaiko haizea ibiliko da 3ko indarrarekin, eta egunaren erdiko orduetan ipar-mendebaldetik finkatuko da 4ko indarrarekin. Itsaskirria edo itsaskia eragingo du. Mendebal/ipar-mendebaldeko hondoko itsasoak 2-2,5 metro arteko olatuak altxatuko ditu.\nUraren tenperatura 12-13 gradukoa da eta ikus-eremua lau eta hamar kilometro artekoa izango da. Itsasgorak 10:27an eta 23:08an izango dira, eta itsasbehera, 16:37an.


Lege oharra eta erabilerarako baldintzak - CAF Signalling\nCAF Signalling > Lege oharra eta erabilerarako baldintzak\nDatuen babesari buruz indarrean dagoen legedian ezarritakoa betez, CAF SIGNALLINGek, Interneteko Gune/Webgune honen bitartez aritzen den informazio gizartearen zerbitzuen prestatzaile gisa, informazio orokorreko datu hauek jartzen ditu interesatutako pertsonen eta erakundeen esku:\nSozietatearen izena: CAF SIGNALLING, S.L.\nSozietatearen helbidea: Juan Fermin Gilisagasti kalea 4, 2. Solairua. 20018 Donostia (Gipuzkoa)\nPosta elektroniko helbidea: cafsignalling@cafsignalling.com\nIdentifikazio Fiskal Zenbakia (IFZ): B85962900\nGipuzkoako Merkataritza Erregistroan Inskribatua: 2585 liburukia, 0 liburua, 57 folioa, SS-35007 orria, 20. inskripzioa.\nWebgunera sartzen den erabiltzaile orok, webgunera sartzen den une bakoitzean indarrean dauden baldintzak betetzea onesten du. Ondorioz, arretaz irakurri behar ditu baldintzak webgunea erabili behar duen bakoitzean.\nWebgune honetako eduki guztien jabeak CAF SIGNALLING edo eduki bakoitzaren jabe legitimoak dira (CAF SIGNALLINGek lortu ditu horiekin beraien eskubideen lagapenerako/lizentziarako beharrezkoak diren akordioak), eta horien gaineko eskubide guztiak erreserbatuta geratzen dira. Eduki horien artean jasotzen dira, izaera mugatzailerik gabe, testuak, grafikoak, irudiak, horien diseinua eta edukiei dagozkien jabetza intelektualeko eskubide guztiak, eta baita markak, izen komertzialak edo bestelako edozein zeinu ere.\nDebekatuta dago edukiak erreproduzitzeko edozein ekintza, osorik edo parte batean, edozein modu edo baliabide erabilita, mekanikoa, elektronikoa, errepografikoa edo bestelakoa bada ere, eta baita edozein difusio, jakinarazpen publiko edo banaketa ekintza ere, CAF SIGNALLINGen edo eduki bakoitzaren jabe legitimoen aurretiazko idatzizko baimenik gabe.\nCAF SIGNALLINGek ahalegina egiten du edukiak modu arrazoituan eguneratuta egon daitezen, baina ez ditu edukien zuzentasuna edo/eta egunerokotasuna bermatzen.\nErabiltzaileak onartu egiten du webgunearen erabileraren erantzukizun osoa berea dela. SIGNALLING ez da izango erabiltzaileek edukiak erabiltzeko moduaren edo erabiltzaile horiek indarrean dagoen legezko edozein xedapen urratzearen arduraduna.\nErabiltzaileak, webgunearen ohiko erabilera kaltetu, baliogabetu edo saihestu dezakeen edozein jokaera ez gauzatzeko konpromisoa hartzen du.\nIndarrean dagoen araudiarekin bat etorriz, CAF SIGNALLINGek jakinarazten dizu zure borondatez ematen dituzun datu pertsonalak, arduraduna CAF SIGNALLING izango den fitxategi automatikoan sartuko direla. Datu horiek, eskatutako zerbitzua emateko helburuz erabiliko dira. Datu horiek ematean inolako zalantzarik gabeko baimena ematen duzu, CAF SIGNALLINGek zure datu pertsonalak jaso eta hemen adierazitakoaren arabera tratatzeko. Edozein unetan erabili ahal izango duzu tratamendurako emandako baimena baliogabetzeko eskubidea, baliogabetzeko aurretik emandako baimenean oinarrituta.\nDatu horiek, bere esku jartzen den moduetako baten bitartez erabiltzailea horren kontra agertu arte kontserbatuko dira.\nCAF SIGNALLINGek bere konpromisoa erakusten du datuak hirugarrenei ez lagatzeko, saltzeko edo horiekin partekatzeko, zure berariazko onespenik gabe. Halaber, CAF SIGNALLINGek baliogabetu edo zuzendu egingo ditu datuak, zuzenak ez direnean edo osatu gabe daudenean, edo beraien helbururako beharrezkoak edo bidezkoak izateari utzi diotenean. Datuetara sartzeko, horiek zuzentzeko, baliogabetzeko, aurkaratzeko eta mugatzeko eta datuen eramangarritasuna eskatzeko eskubidea erabili dezakezu, Avda. de la Industria, 51 28108 Alcobendas (Madrid), España, posta helbidera edo cafsignalling@cafsignalling.com helbide elektronikora bidalitako idazki bitartez, zure nortasuna egiaztatuz eta gaian LOPD adieraziz. Datu pertsonalak ez dira marketin zuzeneko ekintzetarako erabiliko, CAF SIGNALLINGek ez badizu aurretik aukera horren berri eman eta zuk berariazko baimena eman ez baduzu. CAF SIGNALLINGek, arrazoiz egokiak diren segurtasun neurriak ezartzen ditu birusik ote dagoen hautemateko. Dena den, CAF SIGNALLINGek ez du inolako erantzukizunik izango birusek edo bestelako elementuek erabiltzaileen sistema informatikoetan (hardwarea eta softwarea), dokumentu elektronikoetan edo fitxategietan eragin ditzaketen kalteen gainean.\nBaldintza horiek Espainiako lege komunak arautzen ditu, eta araudi aplikagarrian bestelakorik ezartzen ez bada, edozein gatazka Donostiako (Gipuzkoa) auzitegien eta epaitegien esku jarriko dute Aldeek.


Txori zezen arrunta 16-19\nVanessa atalanta 18-19\nZata arrunta 15-18\nMusker berde 15-16\nCalopteryx virgo 15-16\nEnara arrunta 15-17\nTxinbo papargorrizta 15-18\nMiru gorria 16-18\nErabiltzaileen sarbide eskubideak\nZenbakia : 95\nBADITUGU #ETXEANGERATUKONAIZ BIOBLITZEKO EMAITZAK\nCOVID19 gaitzak eragin duen konfinamendua dela eta, joan den larunbatean, martxoak 28, Bioblitz bat antolatu genuen, gure etxeetatik ahalik eta animalia-espezie gehien atzemateko. Proiektuak hiru helburu bete zituen: gure herri eta hirietako espezieak ezagutzen laguntzea, hiriko biodibertsitateari buruzko dibulgaziorako aukera bikaina sortzea eta konfinamenduari lotutako asperdurari aurre egiteko arrazoi erabilgarri eta dibertigarria eskaintzea.\nEtxeak fauna basatiaren behatokiak bihurtuta, EAEko 50 parte-hartzailek baino gehiagok 92 espezie desberdini buruzko ia 1.000 behaketa igorri zituzten. Bioblitzen emaitzak eta jardunaldiaren estatistikak esteka honetan kontsulta daitezke.\nOrnitho Euskadi taldekoek eskerrak eman nahi dizkiegu beren oharrak komunitate osoarekin partekatu zituzten parte-hartzaile guztiei.\nEZ GALDU #ETXEANGERATUKONAIZ BIOBLITZA\nAtsegin handiz jakinarazten dizugu hurrengo larunbaterako, martxoak 28, Bioblitz Euskadi #EtxeanGeratukoNaiz antolatu dugula. Bioblitz bat ahalik eta espezie gehien bilatzean datza, eremu eta denbora tarte jakin batean zehar. Bizitzen ari garen konfinamendu egoera dela eta, hurrengo larunbatean, 08:00etatik 20:00etara, gure etxeetatik ahalik eta espezie gehien behatzeko erronka proposatzen dizuegu. Hegaztiak, tximeletak, anfibioak... Ornitho Euskadin eskuragarri dauden edozein talde taxonomiko izan daiteke.\nErronkan parte hartzea oso erraza da. Zure zerrenda osoak edo ustekabeko aipamenak www.ornitho.eus atarian sartu baino ez duzu egin behar, beti bezala, baina kasu honetan #EtxeanGeratukoNaiz proiektuaren laukitxoa aktibatu behar duzu.\nZenbat fauna espezie behatu ditzakegu gure etxeetatik? Emaitzak martxoaren 30etik aurrera, astelehena, ezagutuko dira.\nEkimen hau zure interesekoa delakoan, jaso ezazu besarkada handi bat,\n#NIETXEANGERATUKONAIZ PROIEKTUA MARTXAN JARRI DUGU\nLehenik eta behin, Ornitho Euskadi Taldetik zu eta zure ingurukoak ondo egotea espero dugu. Aurreko igandean aurreratu genuen bezala, zure etxetik ikusten dituzun hegaztien zerrendak egitera animatzen zaitugu. Informazio honen bilketa are gehiago errazteko eta Euskadiko etxeetatik beha daitezkeen espezieen analisi bat egin ahal izateko ondoren, #EtxeanGeratukoNaiz proiektua sortu dugu. Aipamenak proiektu honetara lotu ahal izateko Ornitho Euskadi web orrialdean, zerrenda osoak osatuz gero nahiz ustekabeko aipamenak gehituz gero, edozein talde taxonomikorentzako behaketak sartzeko formularioan, hemendik aurrera #EtxeanGeratukoNaiz proiektua aktibatzeko aukera agertuko da, irudi honetan ikus daitekeen bezala.\nAnimatu eta zure behaketak gainontzekoekin parteka itzazu, etxetik baita ere! Jokoaren arauak errazak dira: ohiko etxebizitzatik ikusten duzun guztia idaztea besterik ez. Beraz, ezin dira proiektu honetara lotu lantokitik edo kanpoan lana egiten duten profesionalek kalean egindako behaketak.\nAnimo! Ornitho Euskadi Taldearen partez besarkada handi bat.\nASPERTZEARI AURRE EGIN LEIHOTIK HEGAZTIAK ZENTSATUZ\nKonfinamendu egun hauetan zure leihotik zerrenda osoak egitea proposatzen dizugu. Denbora pasatzeko modu entretenigarria da eta aukera bikaina gure herri eta hirietan bizi diren hegaztiak zehaztasun handiagoz ezagutzeko.\nAlarma egoera amaitzen denean eta normaltasunera bueltatzen garenean, analisi bat egingo dugu aurreko egoera eta konfinamenduaren iraunaldikoa alderatuz.\nHEGAZTIAK IDENTIFIKATZEKO IKASTAROAK\nOtsaila eta martxorako hainbat ikastaro eskaintzen ditugu hegaztien identifikazioaren inguruan, batzuk harrapariei buruzkoak eta beste batzuk espezieak kantuz bereizteko. Xehetasun gehiagorako bisitatu gure agenda edo hurrengo estekak:\n- Harraparien ikastaroa.\n- Kantuen ikastaroa.\n(-ek) bidalia Nere Zorrozua\nNAFARROAN ORNITHO ZABALDU DUGU\nAtsegin handiz jakinarazten dizugu Nafarroan Ornitho zabaldu dugula. Era honetan erabiltzaile eta bazkide askoren eskariari erantzuna ematen diogu proiektu honekin, Nafarroako fauna eta floraren banaketa espazio-tenporalaren ezagutza hobetzeko asmoz sortu dena. Atari berriaren izen ofiziala Ornitho Navarra da, eta nomenklatura hau bere senidea den Euskadiko atariarekin homologatzeko helburuarekin, hemendik aurrera www.ornitho.eus Ornitho Euskadi deituko da. Bi atari hauek Aranzadi Zientzia Elkartetik kudeatzen dira eta dagokien gobernu, aldundi eta hainbat elkarte eta erakunderen babesa dute. Atari hauen bidez, ondare naturalaren ezagutza eta kontserbazioarekin konprometituak dauden hiritarrei zuzenduriko zerbitzua hobetu nahi dugu. Ornitho Navarra beste ornitho atari batzuek duten printzipio berdinekin sortzen da, besteak beste, doakotasuna, eleaniztasuna, datuen kalitaterako konpromezua (adituen berrikusketaren bidez) eta zientzia, hezkuntza eta kontserbaziorako sarbide publikoa. Ornitho Navarra atariak Gobernu foralaren babesa du eta baita plataforma honekin elkarlanean aritu eta hau sustatzeko interesa erakutsi duten beste zientzia- hezkuntza- eta kontserbazio-erakunde batzuen babesa ere\n2020 urtean zehar hainbat hitzaldi informatibo eta trebakuntza ikastaro antolatuko dira nafar geografiaren luzera eta zabalera osoan zehar.\nOrnitho Euskadi-ko erabiltzaile bezala, Ornitho Navarra-ra zuzenean sar zaitezke zure ohiko kontuko erabiltzaile eta pasahitzarekin ornitho-navarra.es orrialdean eta, nola ez, NaturaList aplikazioaren bitartez.\nEkimen hau zure interesekoa izatea espero dugu. Gure aldetik, etapa berri hau ilusioz hasten dugu, Nafarroan fauna eta flora aipamenak sartzeko aukera berriak sortuz.\nBesterik gabe, agur bero bat jaso ezazu,\nOrnitho Euskadi-ko taldea\nZerbitzarien mantentze-lanak direla eta, azaroaren 6ko arratsaldeko 7etatik azaroaren 7ko goizeko 7etara ataria ez da erabilgarri egongo, hau da, gaurko 19:00etatik hasita 12 ordutan zehar. Sentitzen dugu eragozpenak sortzen baditu, baina lan beharrezkoa da hurrengo urteetarako ornitho atari guztien segurtasuna eta errendimendua hobetzeko.\nTALDE BERRI BAT ZABALDU DUGU: ORTOPTEROAK\nAtsegin handiz jakinarazten dizugu talde berri bat zabaldu dugula: ortopteroak (kilkerrak eta matxinsaltoak). Momentu honetatik aurrera animalia hauen aipamenak sartu ahalko dituzu.\nDatorren udaberrira arte itxaron beharko dugunez animalia hauek gure landetan ikusteko, hurrengo hilabeteetan espezie arruntenak identifikatu ahal izateko ikastaroak antolatuko ditugu. Adi egon albisteei!\nBestalde, animalia hauen aspaldiko aipamenak baldin badituzu, gurekin harremanetan jartzera animatzen zaitugu, sisteman inportatzen lagun zaitzagun banan-banan egin beharrik gabe. Horrez gain, zerrendan agertzen ez den espezieren bat identifikatuko bazenu, guri esatera animatzen zaitugu altan eman dezagun.\nBesterik gabe, hobekuntza hau zure interesekoa izango delakoan, jaso ezazu agur bero bat,\nBIOTOP-EK, EUSKAL KOSTALDEKO GEOPARKEAN, 130 ESPEZIE BAINO GEHIAGO BEHATU DITU\nJoan den larunbatean, irailaren 28an, I Biotop-a antolatu zen Euskal Kostaldeko Geoparkean. Geoparkeak sustatuko ekitaldi honetan hainbat talde biologikoen laginketa egin zen, onddoetatik hegaztietaraino. Honen helburua, zonaldeko fauna eta floraren behaketa sustatzea eta espezie desberdinen banaketari buruzko ezagutza hobetzea izan zen. Jardunaldian zehar bertaratu zen publikoak (50 pertsona baino gehiagok parte hartu zuten jardunaldian) Aranzadi Zientzia Elkarteko adituek gidatutako espezieen bilaketan parte hartzeko aukera izan zuten. Zehazki, onddoak, landareak, armiarmak, tximeletak, burruntziak, anfibioak, narrastiak eta hegaztiak lagindu ziren.\nJardunaldiko eguna fresko eta lainotsua hasi zen baino zeru oskarbi eta 20ºC baino gehiagoko tenperaturarekin amaitu zen. Espezieei dagokienez, guztira 131 espezie/taxoi behatu ziren. Xehetasun gehiagorako ikusi hurrengo esteka.\nCARLOS MONZON II.ORNITHO EUSKADI SARIAREN IRABAZLEA\nCarlos Monzon donostiarrak irabazi du II. Ornitho Euskadi Saria, 2019an. Esteller-Swarovski Optik-ek babestuta, saria Swarovski EL 10x32 prismatiko batzuk izan dira.\nOrnitho Euskadi Sariak www.ornitho.eus atarian hegaztien zerrenda osoak sustatzea du helburu. Horrela, bildutako datuek balio zientifiko handia dute, esteka honetan ikusi daitekeen bezala.\nJoan den astelehenean egin zen zozketa, irailak 30ean. Aurreko urteko abendutik zerrenda osoak atarira sartu dituzten erabiltzaileen artean egin zen. Guztira, 3.695 zerrenda sartu dira denbora honetan. Zerrenda hauek 86.000 behaketa baino gehiago zituzten eta euskal geografia osoan banatuta zeuden. Behaketa hauek atarian urtero biltzen diren behaketen %60 baino gehiago dira.\nCarlos Monzon sarituak 57 zerrenda erregistratu zituen denboraldi horretan, gehienak Donostiako Ametzagaina Parkean.


Politika ekonomiko proziklikoa – Gizapedia\nPolitika ekonomiko proziklikoa\nPolitika ekonomiko proziklikoak ziklo ekonomikoen joera indartu egiten dutenak dira, hazkunde garaietan hazkundea azkartuz eta atzerakadetan atzerakada areagotuz. Politika ekonomiko proziklikoak dira hazkunde garaietan zergak jaitsi (kontsumoa berriz ere azkartu egiten dutenak) eta gastu publikoa handitzea, eta alderantziz atzerakadetan, zergak igo eta gastu publikoa murriztea (ikus austeritatea). Politika ekonomiko proziklikoak erosoak dira, aurrera eramaten sinple eta erraza den zentzuan, alegia hazkundea dagoenean, printzipioz ez da problematikoa zergak jaistea, jarduera ekonomikoak berak kutxa publikoa bete egiten duelako, ezta ere gastu publikoa areagotzea, errekaudazio fiskalari buruz kutxa publikoa aski beteta egoten delako.\nPolitika proziklikoek ziklo ekonomikoa luzatu egiten dute, hazkunde zein atzerakada garaietan. Atzerakadan beraz, arriskutsuak izan daitezke, zergak gehitzea eta gastu publikoa murriztea berpizte ekonomikoa atzeratu dezaketelako.\nPolitika ekonomikoak estatu batek herrialdeko ekonomian esku hartzeko (ikus, interbentzionismo ekonomikoa) hartzen dituen erabakiak eta burutzen dituen ekintzak dira, bereziki hazkunde ekonomikoa suspertu, enplegua sortu eta inflazioa kontrolatzeko.…\nEkonomia positiboa eta ekonomia normatiboa\nEkonomia positiboa eta ekonomia normatiboa ekonomiari buruzko adierazpen eta proposizioak egitean, eta orokorrean ikerketa ekonomikoa egitean, bereizten den bi ikuspegi dira. Ekonomia positiboaren ikuspegia ekonomiari buruzko proposizio objektibo,…


Munduan kutsadura gehien duen lekua Itsaso Bareko uharte urrun eta huts bat da - Cristina Enea Fundazioa\n2019/11/25 Ingurumen albisteak\nMunduan kutsadura gehien duen lekua Itsaso Bareko uharte urrun eta huts bat da\nTxileko kostaldetik 5.000 kilometro ingurura, Henderson uhartea planetako lekurik urrunenetakoa da. Nolanahi ere, Itsaso Bareko hegoaldean dagoen uharte britainiar honen eta gertuen duen lehorreko hiriaren artean dagoen distantziak ere ezin izan du saihestu uhartea munduko lekurik kutsatuenetakoa bilakatzea. Ikerketa berri baten arabera, uharte honek pilatzen du gizakiak sorturiko munduko zabor dentsitaterik handiena eta bertan aurkitutako hondakinen %99,8 plastikoak dira.\nUhartean ez da inor bizi, 37 km2 eskaseko azalera dauka eta bertan 18 tona plastiko aurkitu dira berriki. Kutsaduragatik alde batera utzita, gizakiak ia ukitu ere egin ez duen ekosistema bakanetakoa da. Zaborraren zati handiena -%68 inguru- ikusi ere ez da egiten, metro koadro bakoitzean 4.500 zabor zati txiki lurrazaletik 10 zentimetrora lurperatuak baitaude.\nZabor kopuruak, aurkitutako objektu motak eta beren jatorriak aho bete hortz utzi ditu Tasmaniako Unibertsitateko eta Erresuma batuko Hegaztien babeserako Erret-Elkarteko ikerlariak. "Henderson uharteko objektu asko baztertutako produktu edo erabilera bakarrekoak deiturikoak dira", adierazi dio BBC kateari ikerketaren egileetako bat den Jenmnifer Laversek.\nArrantzari lotutako objektuez gain, besteak beste hortzetako eskuilak, txiskeroak, bizar-xaflak edota kolore ezberdinetako plastiko gogorrez eginiko kaperak aurkitu dira. "Lurreko karramarroak botiletako tapoietan bizitzen hasi dira, bai eta edukiontzietan eta edergintzako potoetan ere", aipatu du Laversek. Karramarro bat hautsitako panpin baten buru barruan bizitzen ere aurkitu zuten. "Plastiko hori zaharra, hauskorra, zorrotza eta toxikoa da", gaineratu du ikerlariak.\nJatorriari dagokionez, zaborraren zati handi bat Hego Amerikako ontzietatik dator, baina baita munduko beste hainbat txokotatik ere. "Inor ez da libratzen. Alemaniako botilak, Kanadako edukiontziak edota Zeelanda Berriko arrantza-kutxa bat ere aurkitu izan ditugu", esan du Laversek. "Horrek esan nahi du denok dugula ardura auzi honetan eta (...) arreta jarri behar diogu".\nBaina zergatik zibilizaziotik hain urrun dagoen leku hau kutsatuena ere bada? 10 landare eta lurreko 4 hegazti endemiko dituen uharte hau, itsas-korronte baten erdigunetik oso gertu kokatua dago, Itsaso Bareko hegoaldeko zurrunbiloa eta itsas-korronte handia bezala ezaguna dena.\nNolanahi ere, bere kokagune geografikotik haratago, oinarrian dagoen arazo da planetako itsasoetan dagoen hondakin plastiko kopuru erraldoia. Ikerketaren egileen arabera, bai gobernuek baina baita gutako bakoitzak ere badu ardura itsasoetako kutsadura saihesteko orduan.\nJatorrizko albistea bbc.com webgunean argitaratua\nGaur ospatu da Eskola Agenda 21eko Udal Foroa


'Galarra leizea (edo San Valerixo)' - Arrasate - Goiena.eus\n'Galarra leizea (edo San Valerixo)'\nUbane Madera 2016-01-20 08:50\nAlvaro Arregi Galarra kobazuloaren sarreran.\nBarrenean bobedadun bi areto handi dituen Arrasateko Galarra leizea estalaktita eta estalagmita ederrez ere oparoa da. Leize hura bisitatu duten pertsonalitate ezagun biren izenak ere baditu barruan idatzita: Isabel II. erreginarena eta haren ahziparena, eta Sebastian Garbiel Borboikoarena. Hala kontatzen du Josemari Velez de Mendizabalek gaur bere blogean.\nHain justu, 1864an El Semanario Pintoresco Español izeneko aldizkarian E letrarekin sinatzen zuen pertsona batek idatzitako artikulu baten bitartez egiten du Galarra edo San Valerixo leizearen gaineko kontakizuna Debagoieneko historialariak.\nEta kontakizuna baliatzen du Alvaro Arregiri aipamen berezia egiteko. "Artikulu hau, Alvaro Arregi adiskideari dago eskainia. Urte asko eman ditu mendian, euskal mendizaleen nondik norakoak zuzendu zituen esku trebez, eta oraindik Galarrara sartzeko irrikan egoten da", kontatzen du Velez de Mendizabalek.\nLeizearen gaineko argazkiekin eta hura deskribatzen duen kontakizunarekin borobildu du Hots Begi Danbolinak blogeko gaurko irakurgaia.


Iturgaizek "PPren bozgorailua ozenago entzunarazi" nahi du EAEko lehendakarigai gisa\nMadrildik hartu dute Alfonso Alonso alde batera utzi eta Carlos Iturgaiz izendatzeko erabakia EAEko lehendakarigai. Pablo Casadok zuzentzen duen alderdia Ciudadanosekin batera aurkeztuko da apirilaren 5eko Legebiltzarreko hauteskundeetara eta Alonso, orain arteko EAEko PPko burua, kritiko agertu da erabakiarekin. Hori dela eta alderdiak Iturgaiz jarri du lehendakarigai. Santurtziarra politikara itzuliko da, beraz, 2019ko apirilan bere ibilbidea bukatzea erabaki bazuen ere.\nAzaroko bozei begira elkarlan akordioa berretsi dute EH Bilduk eta ERCk\nEH Bildu eta ERC bilera egin dute Bilbon bi alderdien arteko elkarlan akordioa berresteko. Joan den apirileko Espainiar estatuko hauteskundeetan indarrak batuko zituztela iragarri zuten eta nahiz eta legealdiaren iraupen eskasak akordioa osotasunean garatzeko aukera zapuztu duen, frogatutzat eman dute bi alderdiek ezkerreko indar subiranisten elkarlanak fruituak eman dituela.


Hiria pentsatzea erakusketa eta partaidetza proiektu bat da, eta hirien eraldaketa eta etorkizuna ingurumen-jasangarritasunaren eta hirigintza sozialaren gakoetan pentsatzera gonbidatzen du.\nHiri bizigarrienen, erresilienteenen eta ez hain arrotzen eraikuntzan eragile aktibo izateko deia egiten zaie herritarrei. Bizi garen espazioa berriz pentsatzeko abiapuntua da, espazio horiek eraldatzeko tresna eta arkitekturari, hirigintzari, ongizateari eta ekologiari buruzko ikuspegi kolaboratibo eta plurala.\nHiriak ekosistema konplexuak dira, eta herritar guztiak integratu behar dituzte beren gizarte, hirigintza, ekonomia, kultura, politika eta lan dimentsioetan, beren aniztasuna eta bizi-zikloa kontuan hartuta.\nHorretarako, herritarrek parte hartzeko dinamikak diseinatu ditugu hiriko hainbat erakunde, talde eta elkarterekin, gure hirietako egungo eta etorkizuneko erronkei elkarrekin erantzuteko.\nHiria pentsatzea XXI. mendeko hiria eraldatzeko gogoeta, irrika, erronka eta proposamen horietatik igarotzea da.\nAntolatzailea: Museum Cemento Rezola eta K6 Gestión Cultural\nLaguntzaileak: Atzegi, Iza I Matia Fundazioa, elkartu, urbanbat, Club Del Jubilado Gure Kabia, Amassorrain ikastola, Axular Lizeoa, Altza SJC - Altza Herri Ikastetxea, Colegio público Zuhaizti\nBabesleak: Eusko Jaurlaritza eta Gipuzkoako Foru Aldundia


Nafarroako Landa-Etxeak » nat-patr\nDate: 8 apirila, 2021 By Categories: nat-patr Ondarea Etiketak: artzi, calzada romana, espacios patrimoniales, miliarios, navarra, valle de arce, yacimientos romanos, Zaldua No comments\nGaltzadaren ertzean erromatar garaiko bi aztarnategi identifikatu dira eta bidearen bilakaerari erabat lotuta egongo zirenak: Zalduakoa eta Artzikoa. Oraindik ezin da zehatz jakin zein urtetan iritsi ziren lehen aldiz erromatar tropak Pirinioetako lurralde hauetara; baina, segur aski, K.a. I. mendearen bigarren erdian edo K. o. lehen hamarkadan izango zen, Augustoren agintaldi garaian. Oso litekeena da, […]\nDate: 8 apirila, 2021 By Categories: nat-patr Ondarea Etiketak: calzada romana, espacios patrimoniales, miliarios, navarra, valle de arce, Zaldua No comments\nGALTZADA ERROMATARRA Ibilbide honek Caesaraugusta (Zaragoza) eta Burdigala (Bordele) lotzen zituen erromatar bidearen zati bat zeharkatzen du. Bidea Zangotzatik zetorren, Irati ibaiaren ibilbideari jarraituz, gaur egun Ekai Longida dagoen lekuraino; hor, Urrobi ibaiaren arrora igarotzen zen eta Artzibarretik igota Orreagaraino iristen zen. Ibañetako lepoa zeharkatu eta Luzaidetik iparralderantz jaitsi ondoren, Donazaharrera iritsiko zen. Galtzada, K. […]\nDate: 27 iraila, 2019 By Categories: nat-patr Ondarea Etiketak: pirineo navarro No comments\nZer da HILARRI MUSEOA? Disko-formako hilarriz osatutako museo bat da. Erdi Aroko eta Erdi Aro berantiarreko hilarriak dira, oparo apaindurik, eta Abaurregainan daude ikusgai hasierako posizioan eta orientazioan. Nafarroako hilarri multzorik aberatsenetakoa da eta, mota guztietakoak ere badira. Bisitariak, hortaz, ederki ikusi eta ikasiko du zer-nolako sinboloak (erlijiosoak eta paganoak) eta teknikak erabili diren mendez […]\nDate: 17 urria, 2016 By Categories: nat-patr Ondarea Etiketak: selva de irati, Valle de Aezkoa No comments\nOrbaizetatik iparraldera dago kilometro gutxi batzuetara, herritik aparte dagoen auzo batean, Frantziara doan pistan. Orbaizetako Arma eta Munizioen Errege Fabrika (Orbaizetako Ola) XVIII. mendearen akaberan eraiki zen, antzinako burdinolaren gainean. AUTOZ IRISTEKO MODUA Leku horretaraino iristeko, Aezkoako NA-140 errepidea hartuko dugu, Aribeko desbideratzea jo arte (Iratiko Oihana ageri da idatzirik).Bidegurutzetik, Orbarara iritsiko gara lehenik, eta, […]\nDate: 17 urria, 2016 By Categories: nat-patr Ondarea Etiketak: camino de santiago, navarra, roncesvalles No comments\nOrreaga da, beharbada, Donejakue bideko lekurik adierazgarriena, betiere Santiago de Compostelaren ondotik. Bortz kontinenteetako erromesak iragaten dira, beren bideari Europako karrika nagusian helduta. Orreagak kutsu paregabeaz dago jantzirik; badu historia, elezaharra, kultura eta artea. Leku aipagarria zinez, erromes gehienek Orreaga aukeratzen baitute Espainian Donejakue Bideari lotzeko. Ospetsua da, halaber, Karlomagnoren porrot mitikoa hantxe gertatu zelakoz, […]


GIPUZKOAKO FORU ALDUNDIA: Agintaldiko plana\nLankidetzazko Gobernantzaren bitartez agenda politiko berria sustatzea, hausnarketa prozesuak eta proiektu esperimentalak abiaraziz (Etorkizuna Eraikiz).\nHerritarrekin komunikazio kualitatibo eta kuantitatiboa sustatzea, konfiantza maila handiagoa lortzeko.\nForu politika guztiak hobeto lerrokatzea berdintasuna sustatzeko bidean, lankidetza gobernantza indartuz GFAn bertan, udalekiko harremanetan eta Gipuzkoan berdintasunaren alde lanean diharduten talde feministekin eta emakumeen elkarteekin.\nEnpresei laguntza ematea, kalitatezko enpleguaren eta pertsonen garapenaren aldeko apustua egin dezaten, arreta berezia ipiniz emakumeen eta gazteen garapen profesional eta pertsonalari.\nGipuzkoako espezializazio adimenduna indartzea, enpresaren eraldatze lehiakorra sustatzea berrikuntzaren eta 4.0 teknologien bidez, ZTB ekosistemaren bikaintasuna eta agenteen arteko elkarlana.\nTurismo eredu jasangarri eta orekatu bat sortzea, enplegua eta aberastasuna sortzeko gai izango dena Lurralde osoan, masifikazio saihestuta, beste kultura, hizkuntza eta balioen leiho bat izan dadin.\nHiri inguruneen antzeko zerbitzu (integral) maila eta gizarte ongizate maila lortzea landa ingurunean ere, populazioari bertan eusteaz gainera, eremu horiek erakargarri eta lehiakor izan daitezen.\nHE12 Kultura eraldatzailea\nKultura eredu jasangarriago, parte hartzaileago eta eraldatzaileago baten bidean aurrera egitea, arreta berezia jarrita ikusleen belaunaldi ondorengotzan eta talentu artistikoaren prestakuntzan.\nKultura Eskola programa antolatzea, eskola garaian diren ikasleei kulturara sarbide unibertsala eskaintzeko, arte ekintzaren aurrean sentikortasun eta irizpide hobea izan dezaten\nKMK eraldatzea eta kultura ekipamendu berezi bilakatzea\nItsas ondareari otutako ekimenak eta guneak sustatzea, herritarren arteko kohesioa bultzatzeko eta aberastasuna sortzeko, esparru honetan lanean ari diren beste antolakundeekin batera\nIndartzea Elías Querejeta Zine Eskolaren izaera eta lankidetza sareak, maila lokal, nazional eta nazioartekoan, eta kudeaketa organismo propio bat eratzea\nAntzerkiaren eta dantzaren alorretako erronkei eta aukerei erantzungo dien plan bat diseinatzea eta ezartzea, beste erakunde batzuekin eta arte eszenikoen sektorearekin lankidetzan\nEstrategia digital bat garatzea, zuzendaritzak sortzen edo gordetzen dituen kultur edukiak hobeki artatu, transmititu eta hedatu daitezen\nHaurren, nerabeen eta gazteen ahalduntzea, autonomia eta emantzipazioa sustatu eta laguntzea, portaeraren alderdi sozioemozionaletan arreta berezia jarrita.\nHE15 Kirola eta jarduera fisikoa\nGipuzkoako kirol egitura eta jarduera fisikoa bera indartzea, arreta berezia ipiniz osasunerako estrategiei, balioetan hezteari, berdintasunari eta talentua garatzeari.\nKirol talentuaren prestakuntza laguntzea, ziklo olinpikoari arreta berezia jarrita, eta errendimendu handiko kirolariei laguntza emateko zentro espezializatu bat antolatuta\nToki egiturekiko lankidetza sarea indartzea, estrategia elkartu bat garatzeko herritar aktiboagoak izan ditzagun, eta laurteko plan berri bat eratzea, kirol instalazioak berritzen laguntzeko\nBerdintasuna eta gizarteratzea kirolaren esparru guztietan sustatzeko estrategiak eta ekintzak garatzea, bereziki Eskola kiroleko programa indartzen jarraitzeko behar diren baliabideak ipinita\nBarne antolaketaren eraldaketa sustatzea, egiturei, profilei eta pertsonei dagokienez.\nHarreman zuzena bultzatzea herritarrekin, partaidetza kultura zabalduz eta sendotuz.\nErakundearen kudeaketa hobetu eta berritzea, izan dadin erakunde hurbilago, irekiago eta eragimen handiagoko bat.\nLurraldeari adimena ematea eta balioa sortzea datuen kudeaketan oinarrituta, adimen artifizialaren bitartez eta beste teknologiak erabilita (Gipuzkoa Digitala).\nLarrialdien beharrei erantzuteko gaitasuna hobetzea, eta herritarrei trebakuntza ematea prebentzio eta autobabes gaietan.\nADINBERRI bultzatzea, Gipuzkoako zahartze osasuntsu baten aldeko erreferentziazko estrategia berri gisa.\nMUBIL bultzatzea, elektromugikortasuneko erreferentziazko azpiegitura berri gisa, mugikortasun elektrikoaren eta energia biltegiratzearen esparruan jakintza, teknologia eta ekimena sortzeko eta garatzeko.\nZIUR zentroa bultzatzea, Gipuzkoako Zibersegurtasun Industrialeko Zentro Aurreratu gisa, Gipuzkoako enpresetan zibersegurtasun industrialeko baliabideak txertatzeko.\nLABe zentroa, gastronomia digitalarekin lotutakoa, eta 2deo zentroa, euskarazko ikusentzunezko edukien sustatzekoa, erreferentziazko zentro berritzaile gisa bultzatzea.\nElkar-Ekin Lanean estrategia garatzea, garapen ekonomikoa, kalitatezko enplegua eta Gipuzkoaren kohesio ekonomiko eta soziala hobetzeko.\nProiektu sozial eta ekonomiko estrategiko berriak arakatzea eta sustatzea, Etorkizuna Eraikiz ereduarekin loturik.\nGarraio publikoa erabiltzeko kultura indartzea gipuzkoarren artean.\nIntermodalitatea sustatzea lurraldean, Loiolako Erriberako proiektuari helduz.\nMUGI sistema garatzea, garraio publikoko eta mugikortasuneko zerbitzu multimodalen euskarri integral eta bateratu gisa.\nMugikortasun elektrikoa sustatzea eta garraio publikoa egokitzea etorkizuneko mugikortasunera.\nBizikletaren erabilera babestea, eguneroko garraiobide jasangarri eta osasungarri gisa.\nPasaialdearen biziberritze integralaren prozesuari bultzada irmoa ematea, eta Irun biziberritzeko prozesua babestea.\nLurralde orekaren eredu jasangarri bat diseinatzea, eskualdeen eta udalerrien arteko lurralde desberdintasunak murrizteko.\nZerga iruzurra prebenitzea eta aurre egitea.\nFinantza nahikotasuna bermatuko duen finantzaketa eredu instituzionala kudeatzea, ongizate estatua definitzen duten zerbitzu publikoei eusteko.\nForu sektore publikoan, aurrekontu egonkortasuna eta finantza jasangarritasuna lortzea legealdiaren amaieran.\nZerga betebeharren betetze maila hobetzea, ongizatearen estatua bermatzen duten kontribuzioei gizarteak balio sozial handiagoa emateagatik eta iruzurrezko jokabideen aurrean tolerantzia txikiagoa erakusteagatik.\nZerga sistema desberdintasun ekonomikoak murrizteko egiazko tresna bilakatzea, zerga eta finantza alorrean dugun arau ahalmena erabiltzea garapen ekonomikoa, enplegua eta ongizatea hobetzeko, Sustapen Ekonomikoko departamentuarekin elkarlanean.\nDepartamentua administrazio modernoaren erreferente bilakatzea, ingurune sozioekonomikoaren integrazioari, antolaketari eta berrikuntza teknologikoari dagokionez.\nErrepide sarearen finantzaketa politika sendotzea.\nEdukiera handiko sarearen konexioak hobetuko dituzten proiektuak abian ipintzea, baita industria eremuen eta hiriguneen irisgarritasuna hobetzera bideratuak eta sarearen segurtasuna eta funtzionaltasuna handituko dutenak ere.\nSarea poliki-poliki digitalizatzeko eta etorkizuneko aldaketetara egokitzeko erremintak eta kudeaketa planak garatzea.\nHerritarrek gizarte zerbitzuak eskuratzeko duten eskubide subjektiboa egikaritzeko bidea bermatzea, modu efizientean hornituz foru eskumenekoak diren prestazioak eta zerbitzuak.\nZerbitzu guztietan, pertsonen bizi kalitatea hobetzera bideratutako arreta eskaintzea.\nGipuzkoako gizarte baliabideen sare publikoaren eskaintza premia sozialen bilakaerara egokitzea.\nZaintzeko eta laguntzeko formula berriak sustatzea, pertsonen beharrei egokitutako arreta bermatzeko, beren ingurunetik ahalik eta hurbilen.\nGizarte zerbitzuetako Gipuzkoako sistemaren antolaketa, kudeaketa, efizientzia eta bideragarritasuna hobetzea.\nGipuzkoarako ekonomia % 100 zirkularra sustatzea 2050erako.\nLurraldearen eraginkortasuna eta erresilientzia sustatzea.\nKlima Aldaketaren aurkako Borroka Estrategia 2050 sustatzea (Gipuzkoa Klima, Naturklima).\nModu jasangarrian kudeatzea Gipuzkoako hondartzak eta itsasertza.\nHondakin uren saneamendu sarea hobetzea eta osatzea, eta edateko ura hornitzeko sistemen bermeak indartzea.\nUretako ekosistemen leheneratze morfologikoa eta ingurumen aldetikakoa bultzatzea.\nLurraldeko ibai emarien neurketa eta kalitaterako aforalekuen sarea berritzea eta modernizatzea.


Kotizatutako funtsak: jakin behar duzun guztia | Consumer\nKotizatutako funtsak: jakin behar duzun guztia\nFondo kotizatuak eredu mistoa dira, inbertsio fondoak eta akzioak erostea eta saltzea konbinatzen dituena\nFinantza-merkatuak Burtsatik haratago doaz. Eta, adibidez, ETF izeneko funts kotizatuak dira, eta, horiei esker, aurreztaileei edozein egoera aprobetxatzeko aukera ematen zaie, baita okerrenak ere. Baina, zer dira kotizatutako funtsak? Nola inbertitu batean? Zer abantaila ditu? Eta eragozpenak? Ondoren, kotizatutako funtsetan inbertitzeko jakin behar duzun guztia azaltzen da.\nKotizatutako funtsak: beste inbertsio-modu bat\nMerkatuan urte asko bizi diren arren, inbertitzaile batzuek ez dute ezagutzen finantza-eredu hori. Bada, produktu konplexu bat da, aurreztaileen artean eskaera handia duten bi inbertsio-diseinu konbinatuz sortzen dena: ohiko inbertsio-funtsen eta burtsa-merkatuen eragiketen arteko nahasketa.\nLotura horretatik inbertitzaile txikien interesentzat oso onuragarria izan daitekeen formatua atera da, egoera egokietan eta une bakoitzean aktibo finantzario egokienekin formalizatzen bada.\nKotizatutako funtsetan inbertitzea: mozkinak\nKotizatutako funts bat kontratatzea negozio-aukera izan daiteke, betiere, bere ezaugarriak aurreztaileen profiletara egokitzen badira. Oso ongi definituta daude: malguagoak dira, eremu geografiko gehiagotara irekiak eta eskuragarriagoak.\nInbertsio malguagoa. Kotizatutako fondoak ez dira merkatu bakar batera mugatzen, ezta finantza-aktibo batera ere. Horien bidez merkatu askotara sar daiteke: lehengaiak, metal preziatuak eta, jakina, burtsa edo errenta finkoa.\nKotizatutako funtsak eremu geografiko guztietara irekita daude, eta, beraz, inbertsioa estatuko edo nazioarteko aktiboetan egin daiteke.\nArrazoizko inbertsio-eredua. Funts horien ezaugarri nagusia da etxeko ekonomia guztietara irekita egotea 1.000 eurotik beherako ekarpen bakarraren bidez. Epe motzera, ertainera edo luzera ere joan daitezke.\nKotizatutako funtsak: eragozpenak\nFondo kotizatuek ere gabeziak dituzte. Lehenengoa, gastu gehigarriak dakarrela; izan ere, errentagarrienetako batzuk euroarekin zerikusirik ez duten beste dibisetan eginda daude, dolarra batez ere. Horrek esan nahi du komisio txiki bat egin behar dela dibisa-aldaketagatik, eragiketa garestituko baitu.\nDiseinuak konplexuagoak dira, haiekin jarduteko finantza-kultura handiagoa behar baita. Bere posizioak erosteko eta saltzeko aukerarik onena zein den jakin behar da.\nGainera, kotizatutako funtsek ez diete zuzenean erreplikatzen indizeei. Horien jarraipena ere are zailagoa da, ez baitu eskura dauden informazio-euskarririk.\nKotizatutako funtsen fiskalitatea\nKotizatutako funtsak inbertsio-funtsen eta Burtsako eragiketen arteko hibridoa diren arren, haien fiskalitatea bigarrengoetatik gertuago dago.\nIrabaziak ondare gisa zenbatu beharko dira Errentaren Aitorpenean sartutako aurrezkiaren oinarri ezargarriaren bidez. 2015eko zerga-erreformaren ondoren, lau tarte ezarri dira zerga-ordainketa egiteko, eta oso estuak dira. Gutxienez,% 19 dira ondare-irabaziak 6.000 eurora arte, eta handiena, berriz,% 23 50.000 eurotik gorako zenbatekoetarako.\nHala ere, burtsako inbertsioarekiko desberdintasun bat da produktu honetan ez duela dibidendurik sortzen. Horren ondorioz, ez da kontzeptu honengatik zergen etekinean tributatu beharko, eta horrek zerga sistema erraztu egingo du.\ndiru fondos-eu inversión-eu poltsa